Pojačana kontrola vezivanja sigurnosnih pojaseva i načina prevoženja dece – TV Kikinda\nPojačana kontrola vezivanja sigurnosnih pojaseva i načina prevoženja dece\nOn 12 marta, 2019 by Rubin Rubin\nPripadnici saobraćajne policije sprovode pojačanu kontrolu usmerenu, pre svega, na sankcionisanje vozača koji ne koriste sigurnosne pojaseve, kako na prednjim, tako i na zadnjim sedištima, kao i onim vozačima koji decu prevoze na nepropisan način.\nTakođe, prema podacima ove Agencije,oko 52 odsto roditelja prevozi svoju decu u vozilima na zakonom propisan način. Prema izmenama i dopunama Zakona o bezbednosti saobraćaja, koji je stupio na snagu 3. aprila 2018. godine, kazna za nevezivanje pojasa je 10.000 dinara.\nPrema ovom zakonu, velike kazne prete onima koji ne prevoze decu na adekvatan način, tj. u auto-sedištima. Zaprećene su kazne od 100.000 do 120.000 dinara, oduzimanje dozvole u trajanju od najmanje osam meseci i od 13 do 15 kaznenih poena, u zavisnosti od težine prekršaja.\nZakon jasno kaže da u motornom vozilu na prednjem sedištu ne sme da se prevozi dete mlađe od 12 godina. Dete niže od 135 centimetara prevozi se vezano u odgovarajućem bezbednosnom sedištu, osim u vozilima za javni prevoz putnika.\nOva međunarodna saobraćajna akcija sprovodi se do 17. marta u 29 država.


TOTALNI KOLAPS NA GRANICAMA: Zbog gužve ZATVORENI TUNELI ka Gradini, kolone KILOMETARSKE (FOTO)\nIzvor: SrbijaDanas.com, 28.Jul.2019, 13:24\nNajkritičnija situacija je na Gradini na izlazu iz zemlje ka Bugarskoj gde je trenutno najveća gužva.\nPoslednji neradni dan u julu, kraj vikenda i smena turista učinile su svoje i stvorile potpuni kolaps na putevima i graničnim prelazima u Srbiji, te putnici na svim graničnim terminalima u oba smera čekaju najmanje po dva sata na prolazak.\nNepregledne kolone putničkih vozila i autobusa, putnici koji šetaju duž graničnog prelaza ne bi li "ubili vreme" dominantna >> Pročitaj celu vest na sajtu SrbijaDanas.com << su slika svih promentnih srpskih graničnih prelaza.\nZbog kritične situacije i velikog broja vozila tunel Progon i Pržojna padina, koji su od graničnog prelaza udaljeni oko 12 kilometara, povremeno se zatvaraju za saobraćaj, što govori da je gužva na Gradini jako velika.\nNajbrže se prolazi na grančnom prelazu Batrovci gde trenutno nema većih zadržavanja.\nKako navode u zvaničnom saopštenju JP "Putevi Srbije", usled velikog protoka saobraćaja iz pravca Niša ka Bugarskoj, tunel Progon i Pržojna padina povremeno se zatvaraju.\nKako tačno ovo privremeno zatvaranje tunela funkcioniše, preduzeće nije detaljno objasnilo, te putnici slute da je kolona vozila iz pravca Niša kilometarska i da seže do pre ulaska u tunel.\nPrema poslednjim podacima uprave granične policije na prelazak graničnog prelaza Gradina se čeka oko sat vremena na srpskoj strani, a sudeći po stanju na graničnpm prelazu i na bugarskom terminalu se čeka još toliko. Dakle, najmanje dva sata za nastavak puta kroz Bugarsku.\nPutnici koji ulaze u Srbiju iz pravca Bugarske imaju više sreće, budući da na srpskom terminalu ovog graničnog prelaza nema veće gužve.\nNa osnovu snimcika kamera na graničnim prelazima dostupnim na sajtu Auto-moto saveza Srbije (AMSS) , može se videti da se na Horgošu u oba smera nalazi se kilometarska kolona putničkih vozila i autobusa koji čekaju na prolazak.\nNa ovom prelazu se na srpskoj strani, čeka najmanje sat vremena, a na mađarskoj najmanje još toliko.\nPovratak velikog broja turista iz Grčke i odlazak novih stvorio je gužve i na graničnom prelazu Preševo gde se je čekanje na srpskoj strani oko sat vremena.\nTrenutno je najsjajnija situacija na graničnom prelazu Batrovci u oba smera gde nema kolone vozila koja čeka na prolazak.\nPovratak u mesto prebivališta turistima tokom ove sezone otežavaju i radovi na putevima kojih ima mnogo zbog čega je saobraćaj na sprskim putevima dodatno usporen.\nO tome gde se sve na putevima ka moru nalaze "čepovi" koji usporavaju ili zasutavljaju saobraćaj pročitajte u ovom tekstu.\nPrema podacima JP "Putevi Srbije" na naplatnim rampama trenutno nema većih zadržavanja budući da se čeka oko 10 minuta, međutim, tokom dana se očekuju gužve na naplatnoj rampi Nais, Doljevac i Nova Pazova.\nGranični prelazi sa Mađarskom: Glavni: Horgoš–Reske u blizini Kanjiže. Iz Srbije postoje dva granična prelaza Horgoš prema Mađarskoj: Horgoš Srbija AP (00-24 h) A1 i Horgoš II (7-19 h); alternativni - Kelebija–Tompa kod Subotice (00-24 h), Bački Breg–Hercegsanto, pripada opštini Sombor (00-24 h), Rastina–Bačsentđerđ u blizini Sombora (7-19 h), Bački Vinogradi– Ašotholom kod Subotice (od 1. Maja do 1. septembra 7-19h, od 1. septembra do 1. maja 6-18 h), Bajmok–Bačalamaš u blizini Subotice (od 1. Maja do 1. septembra 7-19h, od 1. septembra do 1. maja 6-18 h), Đala–Tisasiget kod Novog Kneževca (radno vreme: od 1. Maja do 1. septembra 7-19h, od 1. septembra do 1. maja 6-18 h). Napomena: Tri prelaza - Bački Vinogradi, Bajmok i Horgoš-2 zbog velike gužve biće otvoreni od 7 do 22 sata, ali samo još sutra. Nakon toga ponovo će raditi u ustaljenom terminu koji smo naveli iznad.


Beč: Danas počinje Samit lidera Zapadnog Balkana i EU – Magazin Plus\nHome/Beč: Danas počinje Samit lidera Zapadnog Balkana i EU\nBeč: Danas počinje Samit lidera Zapadnog Balkana i EU\nU Beču danas počinje dvodnevni samit lidera zapadnog Balkana i Evropske unije, koji se održava u okviru Berlinskog procesa, koji se općenito smatra inicijativom za nastavak procesa pridruživanja regiona Evropskoj uniji.\nSamit i politički razgovori bit će održani sutra kada će biti održan i sastanak ministara ekonomije.\nCivilno društvo sa zapadnog Balkana će prvi put imati istaknutu ulogu na jednom ovakvom skupu i njegov glas će prvi put čuti nacionalni lideri, kao i predstavnici EU te domaćini Berlinskog procesa, odnosno Njemačka prošle, Austrija ove i Francuska sljedeće godine.\nVijeće za regionalnu saradnju je bilo uključeno u proces pripreme Foruma civilnog društva koji traje tri dana, a počeo je jučer.\nBit će to prilika za civilno društvo da predstavi svoj rad, fokus i ambicije za naredni period. Tri su glavna cilja i to: osiguranje slobode izražavanja, otvaranje radnih mjesta i prosperitet te unaprjeđenje regionalne saradnje.\nSkupovi će obuhvatati Forum civilnog društva, radionice, prezentacije i specijalnu emisiju “Okruženja” regionalnog informativnog programa, u kojoj će učestvovati premijeri Albanije i Srbije, Edi Rama i Aleksandar Vučić, kao i generalni sekretar Vijeća za regionalnu saradnju Goran Svilanović.\nNa sastanku ministara ekonomije namjeravaju se razmotriti prijedlozi za bolje investicione uslove i nove međudržavne infrastrukturne projekte.\nVijeće za regionalnu saradnju će direktno doprinijeti ovom programu svojim radom u sklopu strategije “Jugoistočna Evropa 2020” na unapređenju investicione klime, povećanju konkurentnosti sektora i praćenju kretanja u oblasti politika u regionu zapadnog Balkana.\nNa marginama samita bit će održana fudbalska utakmica na visokom nivou između FK EU i FK Future EU. U sastavu FK Future EU će biti Rama, Bushati, Ahmetaj, Crnadak, Thaci, Collaku, Gruevski, Poposki, Lukšić, Vučić i Svilanović.\nU timu EU bit će članice Evropske komisije, Austrija, Hrvatska, Njemačka i Slovenija, a očekuje se da će sudija biti komesar Johannes Hahn, najavljeno je iz Vijeća za regionalnu saradnju (RCC).\nOdržana 36. sjednica Izvršnog odbora NS BiH


Tara i Drina | Prestige Plus Tours\nTokom septembra 2020. godine u hotelu Zepter Drina u Bajinoj Bašti biti aktuelni sedmodnevni i trodnevni aranžmani.\nIskoristite priliku da uživate u lepotama zapadne Srbije, uverite se zašto je Tara kraljica svih planina i kakvo zadovoljstvo pruža pogled na Drinu sa njenih vidikovaca. Ukoliko se odlučite za trodnevnu avanturu vaš doživljaj će upotpuniti i oblilazak bajkovitog Zaovinskog jezera, zatim vožnja legendarnom Šarganskom osmicom na Mokroj Gori uz posetu Drvengradu, kao i obilazak rimskog minicipijuma u Bosanskoj Crvici u Republici Srpskoj.\nSedmodnevni aranžman obuhvata sve gorenavedeno uz značajno detaljnije upoznavanje sa kulturnim sadržajima i prirodnim lepotama Tare, jednodnevni izlet u Višegrad i celodnevno splavarenje Drinom.\nCena trodnevnog aranžmana: 18.200,00 RSD\nCena sedmodnevnog aranžmana: 42.500,00 RSD\nPolasci će biti organizovani subotom.


Festival – ASK\nFestival “Dar kreativnosti” je festival namenjen deci svih uzrasta i u prvi plan stavlja edukaciju dece kroz raznovrsne kulturno – umetničke sadržaje. Festival je svojevrsni nastavak projekta “Dar kreativnosti – mala škola umetnosti”, koji Asocijacija za afirmaciju kulture (ASK) sprovodi u saradnji sa Centrom za integraciju mladih (CIM), a koji ima za cilj da kroz tromesečni rad sa decom iz Svratišta na Zvezdari, kroz aktivnosti slikanja, crtanja i modelovanja, razvije likovno – estetski senzibilet kod dece, vizuelno sporazumevanje, razvoj saradnje i samopouzdanja u timskom radu.\nPrvi jesenji dečiji festival “Dar kreativnosti“ je nastao iz želje da deca iz Svratišta dobiju priliku da pokažu svoje radove nastale u toku projekta, upoznaju se i druže sa vršnjacima.\nProgram festivala će biti podeljen u tri različite celine: izložbeni deo, programski deo i sajamski deo. Više o programu možete naći ovde\nAsocijacija za afirmaciju kulture poziva sve ljude dobre volje, roditelje, nastavnike, kompanije i organizacije da se pridruže i pomognu koliko mogu, kako bismo manifestaciju podigli na još viši nivo. Sigurni smo da ćemo uspeti u nameri da ostvarimo glavne ciljeve festivala: da deca koja učestvuju u projektu prošire svoje vidike i naprave nova poznanstva, da se mladi umetnici afirmišu, a da svi posetioci festivala provedu dan uživajući u bogatom programu i učestvuju u afirmaciji kulture u našem društvu.\nOsnovna postavka u izložbenom delu festivala odnosiće se na najbolje radove dece iz Svratišta na Zvezdari nastale tokom projekta “Dar kreativnosti – mala škola umetnosti”. Biće to prava lepeza raznolikih radova koji pokazuju koje su osnovne tehnike slikanja, crtanja i modelovanja deca savladala tokom tromesečnih radionica.\nNa izložbi će biti predstavljeni i radovi štićenika organizacije “Naša kuća”, kao i radovi dece iz Prihvatilišta „Beograd”.\nVećina mališana će po prvi put u životu pokazati svetu šta su do sada naučili. Biće to prilika da im damo moralnu podršku da tako i nastave i pokažemo da se svako učenje isplati.\nProgramski deo biće izveden u otvorenom amfiteatru Sportskog centra “Olimp”. U bogatom kulturno – umetničkom programu predstaviće se dečiji solisti, plesne i baletske grupe, kulturno – umetnička društva, škole glume, dečija pozorišta, animatori, “stendap” komičari i drugi. Program će trajati tokom čitavog dana, od 11 do 19 časova.\nViše informacija o programu i izvođačima uskoro.\nU materijalnom svetu, kada globalizacija pokušava da izbriše svaku različitost, gde većina slavi unificiranost, kada male radionice nakita, unikatnih stvari i predmeta postaju raritet, a umetnici počinju da rade u firmama kao računovođe, prodavci osiguranja i agenti nekretnina, svaka mogućnost da se sretnemo sa nosiocima novih formi i izraza i okrepimo dušu lepotom njihove mašte i kreativnosti, postaje praznik.\nBazarski deo je posvećen promociji pre svega mladih umetnika, ali i dečijoj radinosti, starim zanatima i unikatnim predmetima. Pošto je ovo prvenstveno festival namenjen deci, na bazaru će biti predstavljene i dečije školice sporta, umetnosti i jezika.\nDana 27. maja 2017. godine, u Sportsko – rekreativnom centru „Olimp“ održaće se treći po redu, sada već tradicionalni, Festival Dar kreativnosti.\nCilj ovogodišnjeg Festivala je prikupljanje sredstava za radionice koje će ASK držati za najmlađe u toku leta kao i opremanje novih prostorija u kojima će biti pripremane aktivnosti udruženja tokom cele godine.\nKao festival koji je namenjen deci, ove godine su dodatno obogaćeni kreativni sadžaji za naše najmlađe sugrađane. Festival predstavlja savršenu priliku da sa vašim mališanima provedete lep dan prepun pozitivne energije ali i edukativnih sadržaja.\nNa raspolaganju će Vam biti celodnevne predstave, kreativne radionice, školice plesa i sporta, i još puno zanimljivih stvari!\nNaravno, kao i svake godine ulaz i učešće vaših mališana u svim sadržajima je potpuno besplatan.


Ko je 'za', a ko 'protiv' kosovske vojske?\nIzvor: B92, 07.Dec.2018, 15:23\nEkspres ističe američki stav da SAD, kao najveći "akcionar" NATO i zemlja koja najviše izdvaja za ovu najmoćniju vojnu organizaciju na >> Pročitaj celu vest na sajtu B92 << svetu, ne pominje da su Prištini neophodne ustavne promene da bi KBS transformisala KBS u vojsku.\nPolitički lideri u Prištini poručuju da će odluka biti doneta 14. decembra, uprkos upozorenju generalnog sekretra NATO Jensa Stoltenberga, koji je nakon tog ministarskog sastanka uozorio da sada nije vreme za takvu odluku, te da bi Kosovo moglo imati ozbiljnih posledica ukoliko postupi drugačije.\nInsistiranje Prištine na tome da će odluka o transformaciji, ipak, biti doneta izazvala je, navodi Ekspres, veliku debatu na najvišim nivoima Alijanse i Evropske unije.\nNemački stav glasi da Kosovo ima pravo da ima vojsku, ali da pri tome mora biti poštovan ustav, prenosi Ekspres.\n"Mi ne dovodimo u pitanje kosovsko pravo da ima svoju vojsku. Vojska mora biti inkluzivna, sa srpskom manjinom, formirana u koordinaciji sa saveznicima i u skladu sa ustavom."\nStav Turske, koju, navodi Ekspres, Priština doživljava kao prijatelja, jeste da Kosovo ne bi trebalo da žuri sa odlukom o transformaciji KBS u vojsku, te da takođe mora poštovati proceduru.\nFederika Mogerini je na ovom sastanku ponovila da se suprotstavlja povećanju poreskih taksi za 100 odsto, koje je Priština uvela na robu iz Srbije i BiH, a usprotivila se i transformacii KBS.\nŠpanija je saglasna sa stavom Grčke i, kako je rekao njen predstavnik, smatra da, ako Priština formira vojsku, treba ukinuti pomoć koja se daje Kosovskim bezbednosnim snagama.\nNavodi se da predstavnici ove dve zemlje nisu pominjali potrebu poštovanja ustava, već su "jednostavno rekli da Kosovo ima pravo da ima svoju vojsku".\n"Transformacija je zabrinjavajuća, opasnija od promene granica. Trebalo bi da cenimo reakciju u slučaju eventualnih operacija KBS na severu", stav je Slovačke.\nBlic: Prištinski mediji objavili stavove članica NATO o vojsci: Amerika je uz nas, Turska traži da se ne žuri, a u regionu nas glasno podržavaju CRNOGORCI I HRVATI\nNezavisne Novine: Ko je "za", a ko "protiv" vojske Kosova?\nPRIŠTINSKI MEDIJI O SAMITU NATO: Ko je za, a ko protiv “vojske” Kosova\nPrištinska GazetaEkspres objavila je stavove ministara spoljnih poslova država članica NATO precizirajući ko je bio "za", a ko se protivi i zabrinut je zbog tansformacije KBS u "oružane snage" Prištinska GazetaEkspres (GazetaExpress) objavila je danas stavove ministara...


Delegacija opštine Istočno Novo Sarajevo boravila u posjeti Velenju - FILTER\nDelegacija opštine Istočno Novo Sarajevo boravila u posjeti Velenju\nPovodom praznika opštine Velenje u Sloveniji, načelnik opštine Istočno Novo Sarajevo, Jovan Katić, predsjednik Skupštine opštine Istočno Novo Sarajevo, Vedran Jovančić i direktor KP „Rad“ Bojan Jolić, imali su veliku čast prisustvovati izvanredno organizovanim aktivnostima kao dugogodišnji prijatelji ove opštine.\nOpštine Velenje i Istočno Novo Sarajevo baštine petogodišnju tradiciju u prijateljskim i bratskim odnosima, kao i saradnji.\n„Imali smo priliku prisustvovati svečanom prijemu, gdje smo razgovarali o razvoju opština, izazovima sa kojima se susrećemo, ali i potencijalnim mogućnostima za saradnju i čestitali praznik uz iskrene želje iz Istočnog Novog Sarajeva“, rekao je načelnik Katić.\nNačelnik Katić i delagacija naše opštine sinoć su prisustvovali Svečanoj akademijom, a današnji dan će obilježiti obilasci značajnih objekata i upoznavanje sa primjerima dobre prakse, te druženje sa starim prijateljima u Ljubljani.\nTags: jovan katić opština Velenje Opština Istočno Novo Sarajevo\nPrethodna Odbojkašice „Slavije“ spremne za početak nove sezone\nSledeća Na kovid odjeljenju Bolnice ”Srbija” 28 pacijenata


Petra Kvitova - Blic Sport\nNOVA VLADARKA Osaka zvanično preuzela vrh VTA liste, napredak Aleksandre Krunić\nMlada japanska teniserka Naomi Osaka i zvanično je preuzela prvo mesto na WTA listi, dok je najbolje rangirana Srpkinja Aleksandra Krunić, koja je na 58. mestu.\nBORBA ZA TROFEJ I “BROJ 1” Japanka se pretplatila na finala grend slema, Kvitova BRUTALNO PROBUDILA Kolinsovu iz sna\nNaomi Osaka i Petra Kvitova igraće za trofej u Melburnu! Češka teniserka je u polufinalu Australijan opena elininisala najveće iznenađenje turnira Danijel Kolins sa 7:6 (7-2), 6:0, dok je Japanka bila bolja od, još jedne Čehinje, Karoline Pliškove u tri seta 6:2, 4:6, 6:4.\nDobili smo prvi polufinalni par na Australijan openu u konkurenciji dama. Čehinja Petra Kvitova pobedila je u četvrtfinalu domaću predstavnicu Ešli Barti sa 6:1, 6:4.\nČeška teniserka Petra Kvitova pobedila je u finalu mastersa u Madridu Holanđanku Kiki Bertens sa 7:6(6), 4:6, 6:3 i tako je došla do treće titule na ovom turniru, što nijednoj igračici ranije nije pošlo za rukom.\nU SJAJNOJ FORMI Kvitova osvojila treći turnir od strašnog napada nožem\nČeška teniserka Petra Kvitova osvojila je turnir u Pragu jer je u finalu savladala Mihaelu Buzarnesku sa 4:6, 6:2, 6:3.


Država će drastično manje pomagati sportske klubove - Istinomer\n„Poreski obveznici imaju mnogo problema svojih. Zato ćemo davanja klubovima koji nisu razumeli da su reforme neophodne i da je privatizacija neophodna, neka nađu model koji im najviše odgovara. Država razume potrebe sporta, država će pomagati i dalje, ali će pomagati drastično manje.“\nAktuelni predsednik Srbije Aleksandar Vučić izjavio je u aprilu 2014, neposredno pre nego formiranja nove Vlade Srbije, da je jedino rešenje za sportske klubove u Srbiji privatizacija i poručio političarima da izađu iz sporta, a predsednicima sportskih klubova da se ne bave politikom.\n'Svi oni klubovi koji nisu razumeli da su reforme neophodne, neka nađu model koji im odgovara. Država će im pomagati, ali drastično manje', rekao je Vučić. On je naveo da računica za period od 2006. do 2014. godine pokazuje da je ogroman novac izdvajan za potrebe sportskih klubova - Crvene zvezde i Partizana i to zbog 'pritisaka koji postoje iz oba kluba'.\nRekao je da su u fudbalu bila veća izdavanja za klub „Crvena zvezda“, a u košarci za „Partizan“. Kada je reč o fudbalu, „Crvena zvezda“ je dobila 249 miliona dinara na period od pet godina, a Vučić je precizirao da je to oko 400.000 evra godišnje.\n'Prema njegovim rečima, košarkaški klub Partizan je na ime donacija i sponzorstava dobio od Dunav osiguranja 155 miliona dinara, a od Komercijalne banke milion i 715 hiljada evra. Za razliku od Partizana, KK Zvezda je od Dunav osiguranja dobila 46 miliona dinara, a od Komercijalne banke 450 hiljada evra, kazao je Vučić.\n'Na mene niko neće da vrši pritisak, sa mnom niko neće tako razgovarati, jezikom ucena, pretnji, sa mnom tako ne može, uđite u politiku pa se takmičite', dodao je Vučić.\nKazao je da veze između tajkuna i navijača postoje i danas i da je to razlog što su mu navijači Partizana skandirali na utakmici. On je naveo i da ga „boli i pogađa skandiranje navijača“, koje, kako je rekao, nije zaslužio.\nNakon više od pet godina, u septembru 2019. godine, Vučić, sada kao predsednik Srbije, izjavio je da će po povratku iz Njujorka, gde je učestvovao na zasedanju Generalne skupštine Ujedinjenih nacija, objaviti tačan iznos novca dat „Partizanu“ i „Crvenoj zvezdi“ i da će se tada znati „koji je klub navodno nečiji ljubimac“.\nNi nakon mesec dana, iako je kazao da će „lično izaći, da ne bi neko drugi pričao, sa kompletnim ciframa, koliko para…“, Vučić se nije oglasio, ali je to učinio ministar finansija Siniša Mali. Prema njegovim rečima, država je, na razne načine, od 2014. godine pomogla košarkaške klubove Crvena zvezda sa 1,626 milijarde dinara, a Partizan sa 1,217 milijardi dinara.\nFonet, 22. 10. 2019. godine\nMali je objasnio da te podatke daje kako bi građani videli da država za oba kluba izdvaja i podržava ih podjednako i da se trudi da bude 'uravnotežena na najbolji mogući način'.\n'Ovo je novac dat u gotovini, a tu je i podrška i kroz kredite, davanje različitih garancija i reprogram poreskih obaveza', istakao je on i dodao da o dodeli tih sredstava odlučuje veliki broj institucija, a pored toga, javna preduzeća, poput Telekoma, sama usvajaju svoje budžete.\nDakle, za pet godina (od 2014. do 2019.), država je, piše list „Danas“, ovim klubovima dala oko 4,4 milijarde dinara ili oko 36,5 miliona evra. „Danas“ je ovaj iznos uporedio sa novcem koji država izdvaja za druge namene.\n'Recimo za regionalni razvoj u ovogodišnjem budžetu izdvojeno je pet milijardi dinara, a 4,4 milijarde košta godišnje upravljanje granicom Srbije. U ovogodišnjem budžetu Srbije izdvojeno je 3,25 milijardi dinara za auto-put Preljina-Požega, a najavljeno je da će država da pomogne niški aerodrom sa duplo manje, 20 miliona evra. Recimo državni data centar koji bi trebalo da bude napravljen u Kragujevcu naredne godine koštaće 40 miliona evra.\nNa kraju, u periodu od četiri godine, zaključno sa 30. junom 2018. godine, država je za lečenje dece u inostranstvu izdvojila 23 miliona evra.'\nBudući da je u proteklih pet godina država za finansiranje „Crvene zvezde“ i „Partizana“ potrošila više od 36 miliona evra, a da je Aleksandar Vučić 2014. izjavio da će se „pomagati drastično manje“, njegovo obećanje ocenjujemo kao – neispunjeno.


FAQ – DOO Jugoinspekt – Novi Sad\nZašto angažovati nezavisnu kontrolnu kuću?\nZato sto vrši objektivno, nepristrasno kontrolisanje u odnosu na strane koje je angažuju. Angažovanje nezavisne kontrolne kuće je u punoj meri opravdano, obzirom da je posao dokazivanje usaglašenosti proizvoda, proces i usluga sa zahtevima propisa, standarda i ugovornih tehničkih specifikacija, što je pretpostavka za ostvarivanje konkurentnosti na domaćem, evropskom i svetskom tržištu. Poštovanjem propisa I standard uredjuje se sigurnost proizvoda I sloboda kretanja na trzistu, zaštitа zdrаvljа grаđаnа, zаštitа potrošаčа, zаštitа životne sredine i druge oblаsti od jаvnog znаčаjа. U ovom procesu je od izuzetne vаžnosti dа se koriste usluge kompetentnih i tehnički osposobljenih lаborаtorijа, kontrolnih orgаnizаcijа i sertifikаcionih telа čime se obezbeđuje poverenje u obаvljenа ispitivаnjа, kontrolisаnjа i sertifikаcije.\nDa li je angažovanje nezavisne kontrolne kuće trošak?\nAngažovanje nezavisne kontrolne kuće nije trošak već investicija u objektivnu stvarnost. Investira se u materijalne dokaze svojstava i količina predmetne robe i proizvoda. Nezavisnom kontrolom se izbegava većina mogućih sporova, i u slučaju arbitraže, ubrzavaju se potencijalna rešenja.\nŠta je ugovorna kontrola?\nPod poslovima ugovorne kontrole kvaliteta i kvantiteta roba i usluga podrazumevaju se poslovi kontrole kvaliteta, kvaniteta i drugih svojstava robe koje se obavlja na osnovu ugovora zaključenog izmedju kontrolne organizacije i korisnika usluge, pre svega radi utvrđivanja da li kvalitet, kvantitet i druga svojstva robe odgovaraju propisima i standardima iz ugovora zaključenog izmedju kupca i prodavca te robe.\nŠta predstavlja kontrola robe po ovlašćenju nadležnih državnih organa?\nOsnova ove kontrole je zakonska obaveza ustanovljena radi zaštite zdravlja stanovništva ili ekonomske zaštite potrošača na osnovu važećih zakonskih propisa.\nKako da znamo da je nezavisna kontrolna kuća „stvarno nezavisna“?\nSvaka kontrolna kuća treba da poseduje akreditaciju koje je izdalo odgovarajuće akreditaciono telo. Akreditacionog Tela Srbije je osnovala Republika Srbija kao samostalnu, neprofitnu organizaciju za utvrđivanje kompetentnosti organizacija za obavljanje poslova ocenjivanja usaglašenosti. Listing akreditovanih kontrolnih kuća se nalazi na web adresi: http://www.ats.rs/registar/index.php?action=searchpage\nKako da znamo da kontrolna kuća vrši precizna merenja?\nSvaka kontrolna kuća je u obavezi da poseduje odgovarajuće merne instrumente koji se overavaju u propisanom intervalu prema zakonskoj regulativi i etaloniraju tako da imaju sledljivost do nacionalnih ili medjunarodnih etalona o čemu mora da postoji dokaz. Provera mernih instrumenata omogućava merenja sa visokom preciznošću.\nAkreditаcijа je nаčin zа uspostаvljаnje poverenjа nа tržištu proizvodа i uslugа jer predstаvljа nezаvisnu i nepristrаsnu ocenu kompetentnosti telа kojа obаvljаju ispitivаnje, etаlonirаnje, sertifikаciju i kontrolisаnje. Povezivаnjem sistemа аkreditаcije u Srbiji sа evropskim i svetskim sistemimа аkreditаcije obezbediće se prepoznаvаnje i prihvаtаnje rezultаtа ocenjivаnjа usаglаšenosti urаđenog u Srbiji.


Uragan naneo veliku ekonomsku štetu\nKuće uništene požarom i drugim posledicama uragana Sendi, u njujorškoj četvrti Kvins\nProcenjuje se da bi šteta mogla da iznosi i 20 milijardi dolara od čega će možda samo polovinu pokriti osiguravajuće kompanije\nOčekuje se da će ekonomske posledice „superoluje“ Sendi, koja je pogodila istočnu obalu Sjedinjenih Država, biti ogromne i da će se meriti milijardama dolara.\nKompanija Esiket, koja se bavi procenom posledica katastrofa, predviđa da bi šteta mogla da iznosi 20 milijardi dolara, od čega će možda samo oko polovinu nadoknaditi osiguravajuće kompanije. Poplave i snažan vetar naneli su veliku štetu posebno u državama Njujork i Nju Džersi, pre nego što je nevreme danas počelo da slabi krećući se preko kopna.\nMnoge velike fabrike i rafinerije nafte duž istočne obale obustavile su rad, a mnoga mala preduzeća su poplavljena. Više od 14 hiljada avionskih letova je otkazano.\nNeki analitičari kažu da bi posledice uragana mogle da uspore nejak ekonomski oporavak zemlje i da bi u poslednjem tromesečju mogle da ga umanje za jedan do dva deseta dela procenta. Ali drugi ekonomisti kažu da će taj gubitak biti nadoknađen, pošto će zajednice koje su pretpele štetu potrošiti velike sume za popravku puteva i druge infrastrukture, dok će proizvodne firme opravljati svoje objekte.\nIako je šteta od uragana Sendi velika ona je znatno manja od štete izazvane uraganom Katrina, koji je 2005. godine pogodio južnu američku obalu u blizini Nju Orleansa. Tadašnja šteta procenjena je na 108 milijardi dolara, a u nevremenu je poginulo 1200 ljudi.


BEKO mašina za sušenje veša DV 7110 - Idealno.rs\nPočetna / Bela tehnika / Pranje i sušenje / Mašine za sušenje veša / BEKO mašina za sušenje veša DV 7110\nDubina (cm) 54 cm\nZapremina bubnja 104 l\nDodatne prednosti program protiv guzvanja, program ubrzanog susenja, indikator preostalog vremena, child lock\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za BEKO mašina za sušenje veša DV 7110 i izberi najbolju. Mašine za sušenje veša iz kategorije Pranje i sušenje je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda BEKO DV 7110 i vidi da li ti odgovara ili pogledaj druge proizvode brenda BEKO. Opis i tehnički podaci proizvoda BEKO DV 7110 se mogu razlikovati od onih u internet prodavnici u kojoj obavljaš kupovinu. BEKO mašina za sušenje veša DV 7110 je dostupan u prodavnici ComTrade Shop, Dodatnaoprema, DOT Market, eKupi, Elbraco, Ina, Tehnoring, TiCo, vmelektronik po ceni, koja je navedena pored svakog prodavca u meniju "Prodavnice".\nGarantne uslove za BEKO mašina za sušenje veša DV 7110 proveri u prodavnici u kojoj nameravaš da obaviš kupovinu. Slika za BEKO DV 7110 je simbolična, zato se pre kupovine u prodavnici uveri da je proizvod isti.\n24.800,00 din + troškovi dostave\n24.830,00 din + troškovi dostave\n25.490,00 din + troškovi dostave\n26.796,00 din + troškovi dostave\n27.999,00 din + troškovi dostave\n29.399,60 din + troškovi dostave\n35.280,00 din + troškovi dostave\nod 27.899,00 DIN


Visoki zvaničnici u ZF-ovom centru u Pančevu - AUTO INFO\nVisoki zvaničnici u ZF-ovom centru u Pančevu\nVisoka nemačko-srpska delegacija predvođena predsednikom Republike Srbije, Aleksandrom Vučićem i ambasadorom Savezne republike Nemačke u Srbiji, njegovom ekselencijom Tomasom Šibom /Thomas Schieb/ 14. jula je posetila ZF inženjerski centar u Pančevu.\nU radnoj poseti, delegacija je imala priliku da se upozna sa razvojnim sistemom novih proizvoda divizije E-mobilty kao i načinima testiranja, ispitivanja i verifikacije električnih pogona koji se proizvode u fabrici ZF Serbia u Pančevu. Rukovodilac istraživanja i razvoja E – divizije, dr Otmar Šarer /Otmar Scharrer/ sproveo je delegaciju kroz celokupan proizvodni proces, a prisutni su se mogli uveriti u visok stepen kvaliteta, bezbednosti i inovativnosti.\nZvanice i predstavnici medija imali su prilike da na licu mesta vide eksponate motora i električnih pogona koji su osmišljeni u ZF istraživačkom centru u Pančevu i proizvedeni u fabrici ZF Serbia.\nSredinom 2018. godine kompanija ZF namenila je više od 160 miliona evra za investicije u izgradnju prve i druge faze fabrike u Pančevu, s ciljem proširenja svetske proizvodne mreže ZF-a. U drugoj fazi ulaganja u ovaj pogon, ZF je namenio dodatna sredstva u iznosu od 35,6 miliona evra za izgradnju i opremanje inženjerskog centra u ZF Serbia u Pančevu.\nZF je tehnološka kompanija koja posluje na svetskom nivou i proizvodi sisteme za putnička i komercijalna vozila, kao i industrijsku tehnologiju, omogućujući uvođenje sledeće generacije mobilnosti. ZF omogućava vozilima da „vide“, „razmišljaju“ i „postupaju“. U četiri tehnološka domena – upravljanje kretanjem vozila, integrisana bezbednost, automatizovana vožnja i električna mobilnost – ZF nudi sveobuhvatne proizvode i softverska rešenja, kako za renomirane proizvođače vozila, tako i za nove klijente koji pružaju usluge prevoza i obezbeđivanja mobilnosti. ZF omogućava elektrifikaciju različitih vrsta vozila. Svojim proizvodima ZF doprinosi smanjenju emisija štetnih gasova i zaštite sredine kao i povećanju bezbedne mobilnosti.\nU fiskalnoj 2020. godini ZF je ostvario prodaju od 32,6 milijardi evra. Kompanija zapošljava više od 150.000 saradnika na približno 270 lokacija u 42 države. Kao deo dugoročnog strateškog razvojnog plana, 2016. godine ZF je formirao svoju najmlađu kompanijsku diviziju, E-mobilty. S obzirom na činjenicu da se automobilska industrija svakodnevno transformiše, kompanija je prepoznala značaj formiranja divizije E-mobilty i strateški usmerila svoja ulaganja upravo u njen razvoj.\nZF je prepoznao potencijal i spremnost za saradnju sa državom Srbijom i gradom Pančevom, te je 2018. godine dogovorena značajna investicija od 160 miliona evra za izgradnju prve i druge faze fabrike u Pančevu, s ciljem proširenja svetske proizvodne mreže ZF-a. U drugoj fazi ulaganja u ovaj pogon, ZF je namenio dodatna sredstva u iznosu od 35,6 miliona evra za izgradnju i opremanje inženjerskog centra u ZF Serbia u Pančevu. Inženjerski centar ZF Serbia u Pančevu prostire se na 3.000 m2, čine ga kancelarije i konferencijske sale i u njemu trenutno radi 200 inženjera iz Nemačke i Srbije. Multidisciplinarni inženjerski tim u ovom centru bavi se razvojem sistema novih proizvoda divizije E-mobilty, konstruisanjem pogona sa električnom vučom, razvojem pogonskih osovina, softverskom kalibracijom, testiranjem i validacijom. U sklopu test centra, u koji je uloženo 20 miliona evra u savremenu opremu za testiranje, nalazi se 16 ispitnih prostorija za ispitivanje i verifikaciju električnih mašina, ispitivanje izdržljivosti i performansi u aktivnom i pasivnom režimu rada, kao i validacija celokupnog sistema. U januaru 2021. godine započeti su prvi testovi u ovom, najsavremenijem istraživačkom centru u Srbiji, koji je potom pušten u rad. Fabrika ZF Serbia u Pančevu zajedno sa centrom za istraživanje i razvoj trenutno zapošljava blizu 1.000 ljudi.\nIzvor: ZFSerbia | CITY_IMAGE


Putin se izvinio Vučiću zbog Zaharove – OnlineVesti\nPutin se izvinio Vučiću zbog Zaharove\nby admin September 11, 2020, 10:20 am 1.5k Views\nPortparol Kremlja Dmitrij Peskov potvrdio je za RIA Novosti da se predsednik Vladimir Putin izvinio predsedniku Aleksandru Vučiću zbog neprimerene objave na Fejsbuku zvaničnog predstavnika Ministarstva inostranih poslova Rusije Marije Zaharove.\nPredsednik Srbije Aleksandar Vučić, pišu RIA novosti, rekao je na srpskom javnom servisu da su se ruski lider Vladimir Putin i ministar spoljnih poslova Sergej Lavrov izvinili zbog objave Zaharove o poseti srpske delegacije Vašingtonu.\nPeskov je to potvrdio za RIA Novosti.\nVučić je rekao da je sa ruskim kolegom imao “odličan telefonski razgovor”.\nPredsednik Srbije Aleksandar Vučić preneo je danas da mu se i predsednik Rusije Vladimir Putin, pored Lavrova, izvinio zbog neprikladnog posta Marije Zaharove na Fejsbuku i da mu je rekao da iza njega ne stoji ruska država i pogotovo ne on lično.\n“Putin, a ni ministar spoljnih poslova Rusije Sergej Lavrov, mi se nikad nije izvinjavao ni zbog čega, a za ovako nesto obojica su to učinili, a da ja to nisam ni pomenuo”, rekao je Vučić za RTS.\nVASPITAČICA IZ PAKLA Otrovala je 25 DECE u vrtiću zbog svađe sa kolegom, sada je čeka SMRTNA KAZNA\nNaplata PDV manja za 300 miliona evra\nDva meseca nakon što sam preležao koronu i dalje se zamaram, i dalje nemam najbolju koncentraciju


Ugly Swans (2006) - Drama - Strani filmovi - Filmovi i serije sa prevodom - Online Bioskop\nUgly Swans (2006) Trailer ×\n2016-11-01, 7:28 PM\nPisac Viktor želi doći do svoje kćeri Ire, ali da bi to učinio, mora otići u 'Zonu', u područje kojim vladaju mutanti, tzv. Mokrytsy, stvoreni nakon dve nedelje neprestane kiše i infracrvenog zračenja. U 'Zoni' je formirana UN-ova komisija za rešavanje problema/statusa mutanata, budući da ih ljudi, iz straha od zaraze, smatra Dalje Pisac Viktor želi doći do svoje kćeri Ire, ali da bi to učinio, mora otići u 'Zonu', u područje kojim vladaju mutanti, tzv. Mokrytsy, stvoreni nakon dve nedelje neprestane kiše i infracrvenog zračenja. U 'Zoni' je formirana UN-ova komisija za rešavanje problema/statusa mutanata, budući da ih ljudi, iz straha od zaraze, smatraju pretnjom, iako znaju da njihova etika ne odobrava nasilje...\nEuropa Report (2013) Jimmy's Hall (2014) Cougar Town S03E12 The Counselor (2013) Supernatural S09E22 Deranged (2012) Phantom (2013) Cougar Town S03E06 Young Guns (1988) Red Line (2013) Ostavite komentar na gumb desno.


Prezentacija i vebinar: ’’Aktivnosti podrške karijernom vođenju i savetovanju u školama’’\nEuroguidance mreža organizuje prezentaciju i vebinar ’’Aktivnosti podrške karijernom vođenju i savetovanju u školama’’. Događaji su namenjeni nastavnicima, stručnim saradnicima, predstavnicima timova za karijerno vođenje i savetovanje/profesionalnu orijentaciju, kao i drugim zainteresovanima koji sprovode i/ili razvijaju aktivnosti karijernog vođenja i savetovanja u svojim školama.\nPrezentacija će se održati u četvrtak, 11. aprila 2019. godine, sa početkom u 17 časova u Informativnom centru Fondacije Tempus (Terazije 39, 1. sprat, Beograd). Prijava za učešće je otvorena do srede, 10. aprila u 17 časova, putem registracionog formulara u nastavku stranice.\nVebinar će se održati u petak, 19. aprila 2019. godine, sa početkom u 17 časova. Prijava za učešće je otvorena do četvrtka, 18. aprila u 14 časova, putem registracionog formulara u nastavku stranice.\nUčešće na prezentaciji i vebinaru je besplatno.


United Group postao vlasnik Tele2 mobilnog operatora u Hrvatskoj\nTele2 Hrvatska, telekomunikaciona kompanija, zvanično je postala deo velike porodice United Group, u okviru investicije vredne 220 mil EUR.\n- Akvizicija Tele2 Hrvatska za sve nas je važan korak u daljem jačanju pozicije vodećeg telekomunikacionog i medijskog operatora u Jugoistočnoj Evropi. Verujemo da će dalja ulaganja United Grupe u tržište Hrvatske doneti dodatne pogodnosti korisnicima koji su već ukazali poverenje Tele 2, ali i privući nove korisnike kvalitetom mreže, atraktivnom ponudom i vrhunskim servisom - istakla je Viktorija Boklag, CEO United Group.\nBoklag naglašava da će United Group nastaviti sa daljim širenjem poslovanja u zemlje Evropske Unije i osvajanjem novih tržišta, kao što je dogovorena kupovina Vivacoma, najvećeg telekomunikacionog operatora u Bugarskoj.\n- U poslednjih gotovo 15 godina, Tele2 Hrvatska je zahvaljujući energiji, angažmanu, stručnosti i predanom radu svih zaposlenih, izrastao u respektabilnu i uspešnu kompaniju. U 2019. godini smo po prvi put dosegnuli brojku od milion korisnika, a godinu smo završili sa više od 200 mil EUR prihoda. Uveren sam da će naše pridruživanje United Grupi omogućiti ne samo nastavak pozitivnih trendova koje beležimo proteklih godina, nego nam dati i dodatni vetar u leđa kako bismo postali još jači i ambiciozniji igrač na tržištu. Naš fokus jesu i uvek će biti naši korisnici, te ćemo i dalje pratiti njihove potrebe kako bismo uvek činili korak više i ponudili im još veću vrednost za njihov novac - rekao je Viktor Pavlinić, predsednik Uprave Tele2 Hrvatska.\nU svojih 20 godina poslovanja, United Grupa je akvizirala i uspešno integrisala više od 100 kompanija. Svake godine izdvaja i značajna sredstva za razvoj infrastrukture, tehnologije i medija. Samo tokom prošle godine uloženo je 150 mil EUR u fiksnu i mobilnu mrežu u postojeće operacije i isto toliko u TV sadržaj, od čega je čak 64 miliona uloženo u sopstvenu produkciju.\nUnited Grupa je u vlasništvu BC Partners, jedne od najvećih globalnih investicionih kompanija u svetu i posluje u šest zemalja kroz kompanije kao što su SBB, Telemach i United Media, kao i TV kanale Sport Klub, N1 i Nova TV. Ima najširu mrežnu pokrivenost u regionu i korisnicima nudi najatraktivniji izbor TV sadržaja iz celog sveta.\nSa globalnom OTT uslugom ima 3,87 miliona pretplatnika u 1,8 miliona domova i više od 4.500 zaposlenih, kojima se od marta 2020. pridružio i mobilni operator Tele2 Hrvatska.\nTrgovnska razmena sa Grčkom je na relativno niskom nivou i, prema podacima Republičkog zavoda za statistiku, prošle godine je iznosila 475 miliona evra. Struktura robne razmene je raznolika, a Srbija sve više počinje u Grčku da izvozi IT usluge, sektor koji je u poslednje tri godine postao dominantan u srpskoj ekonomiji.Grčki investitori su potencijalno zainteresovani za sektore hrane i pića, infrastrukture, energetike, zaštite životne sredine i transporta, a među vodećim proizvodima koje Srbija uvozi iz Grčke su gorivo za mlazne motore, pomorandže, cevi od rafinisanog bakra i polietilen. Srbija u Grčku najviše izvozi sladoled, hartiju i karton, gume, mineralna i hemijska đubriva, sojino ulje, običnu i gaziranu vodu.\nEkonomska saradnja Srbije i Grčke je do svetske finansijske krize 2008. godine bila izuzetno dobra, ali je nakon toga usledio jak pad, budući da su iz Srbije otišle velike grčke investicije, kažu učesnici i ističu izvanredne političke odnose i tradicionalne prijateljske veze dve zemlje i dva naroda.\n"Nadamo se da ćemo sa ekonomskim oporavkom Grčke koji je u toku i očekivane cifre rasta grčke ekonomije za ovu godinu su vrlo dobre, ponovo imati veliki talas grčkih investicija u našu ekonomiju", rekao je državni sekretar Ministarstva spoljnih poslova Srbije Nemanja Stevanović.\nNa Poslovnom forumu učestvovalo je više od 80 srpskih preduzeća iz različitih delatnosti, među kojima su IT kompanije, kompanije iz industrije građevinskog materijala, transporta, logistike.\n"Čini mi se da će ovo biti dobra prilika za poslovne susrete, jer srpsko-grčkim ekonomskim odnosima treba mali podsticaj", rekao je direktor Sektora za strateške analize, usluge i internacionalizaciju PKS Mihailo Vesović.\nDržavna sekretarka u Ministarstvu trgovine, turizma i telekomuniakcija Tatjana Matić najavila je da bi uskoro trebalo da budu potpisana dva izuzetno značajna memoranduma o saradnji sa Grčkom koja će biti veoma podsticajna za dalje produbljivanje i jačanje ekonomskih veza u okviru regionalnih i globalnih digitalnih kretanja. Jedna od njih je memorandum o smanjenju roming tarifa za koji navodi da će doprineti unapređenju komunikacije izmedu administracija dve zemlje, a time i sveukupne ekonomske saradnje."Osim smanjivanja roming tarifa, ovaj memorandum otvara mogućnosti za razmenu iskustava u okviru razvoja širokopojasne infrastrukture, kao i za zajedničku realizaciju brojnih projekata u oblasti servisa koji koriste 5G tehnologiju", rekla je Matić.


Ana vodila 6:3, 3:1 protiv Šarapove, a izgubila finale Štutgarta! - Sportal\nAna vodila 6:3, 3:1 protiv Šarapove, a izgubila finale Štutgarta!\nD. Nikolić - Vest objavljena: 22:07 - 30.11.2015\nIako je sjajno otpočela finale turnira u Štutgartu, Ana Ivanović nije uspela da osvoji svoju treću ovosezonsku titulu - Marija Šarapova ju je pobedila sa 3:6, 6:4, 6:1.\nMeđutim, posle 5:0 za srpsku teniserku, sve je počelo da se menja. Ruskinja je osvojila tri gema u nizu, od toga dva na Anine servise, pa iako je Ivanovićeva brejkom okončala prvi set - kao da joj je sva snaga naprasno nestala nedugo zatim.\nNkon što je Srpkinja povela sa 3:1 i servirala za tri gema prednosti, zaigrala je Šarapova kao u transu od tog trenutka. I to toliko, da je do kraja meča izgubila samo dva gema, proslavivši preokret i veliku pobedu nakon dva sata i tri minuta borbe.\nAna je tako ostala na 13 titula ukupno, a dve u 2013. godini - najpre je u finalu Ouklenda dobila Venus Vilijams na startu sezone sa 6:2, 5:7, 6:4, a onda je u borbi za trofej Montereja savladala sunarodnicu Jovanu Jakšić sa 6:2, 6:1.\nTenis Ana Ivanović Marija Šarapova WTA Štutgart


Optužnica protiv nastavnice | SerbianForum\nOptužnica protiv nastavnice\nAleksandra Milivojević, nastavnica biologije u OŠ "Kralj Petar Prvi", optužena je za krivično delo neovlašćeno držanje opojnih droga.\nNASTAVNICA biologije u niškoj Osnovnoj školi "Kralj Petar Prvi" Aleksandra Milivojević optužena je za krivično delo neovlašćeno držanje opojnih droga. Više javno tužilaštvo u Nišu, kako saznaju "Novosti", podiglo je optužnicu protiv Milivojevićeve zato što je 27. oktobra prošle godine u blizini škole od Tamare Nikolić (38) kupila 0,15 grama heroina za 10 evra i 500 dinara.\nNiška policija je protiv nastavnice, koja predaje učenicima od petog do osmog razreda, tada podnela krivičnu prijavu zbog posedovanja droge. Sumnjičila se da je heroin kupila u školskom dvorištu, kada ju je primetila policija. Čim joj se završio čas, pripadnici policije upali su u učionicu i nastavnicu odveli sa sobom.\nDirektor OŠ "Kralj Petar Prvi" Robert Džunić tada je potvrdio da je bio obavešten o privođenju nastavnice, sa kojom do tada nije bilo nikakvih problema, iako u toj školi radi 14 godina. Međutim, ukazao je da protiv nje ne može da preduzme nikakve mere, dok ne dobije dodatne informacije od tužilaštva.\nPredočio je i da zbog krivičnih dela u radu ili u vezi sa radom i zbog težih povreda radne obaveze, u koje spada i konzumiranje alkohola ili opojnih sredstava, škola ima pravo da protiv radnika preduzme zakonom predviđene mere.\nPosle lišenja slobode i saslušanja kod istražnog sudije, nastavnica biologije Aleksandra Milivojević puštena je da se brani sa slobode. Više javno tužilaštvo u Nišu podiglo je optužnicu i protiv Tamare Nikolić, koja se tereti za krivično delo neovlašćeno držanje i stavljanje u promet opojnih droga.


Traeger predstavio nove pametne roštilje sa WiFi povezivanjem - Va1.info\nNaslovna/Vesti/Traeger predstavio nove pametne roštilje sa WiFi povezivanjem\nLeto i lepo vreme su nam iz dana u dan sve bliže, što može značiti samo jedno – vreme je da počnemo planirati izlete sa prijateljima i poneki roštilj. A obzirom da živimo u 2019., taj roštilj bi komotno mogao da bude i pametan.\nNaime, kompanija Traeger je nedavno predstavila novu liniju svojih roštilja sa tzv. WiFire tehnologijom, koja zapravo podrazumeva integrisanu podršku za WiFi. Zahvaljujući istoj, korisnici svoje roštilje mogu kontrolisati i nadgledati putem posebne mobilne aplikacije.\nOsim toga, novi Traeger roštilji mogu primati i recepte poslate iz navedene aplikacije, što bi dežurnim roštiljdžijama trebalo da olakša pripremu nekih novih jela, sa tim da će vam za korišćenje WiFi funkcija, ali i potpalu peleta, trebati pristup utičnici za struju.\nNova serija „pametnih“ Traeger roštilja uključuje 6 modela različitih dimenzija i dodatnih funkcija, čije cene će se kretati od 799, pa sve do 2.000 američkih dolara.


Porast napada usmerenih na internet bankarstvo u Istočnoj Evropi Porast napada usmerenih na internet bankarstvo u Istočnoj Evropi – Personal magazin\nGlavni cilj napada trojancima uglavnom je da se zarazi što je moguće više korisnika. Međutim, ovi napadi su prerasli u dobro razrađene strategije posebno prilagođene karakteristikama svake ciljane kompanije, pa…\nGlavni cilj napada trojancima uglavnom je da se zarazi što je moguće više korisnika. Međutim, ovi napadi su prerasli u dobro razrađene strategije posebno prilagođene karakteristikama svake ciljane kompanije, pa čak i geografskom području. Primer ovoga je Apolo kampanja koja je usmerena na zemlje Istočne Evrope.\nApolo kampanja je bila organizovani udar na najveće banke u regionu. U njoj je korišćena prilagođena verzija ZeuS-a, malver alatka koja se koristi uglavnom za sajber-krađu. Bankarske institucije u Istočnoj Evropi reklamiraju internet usluge svojim korisnicima, tako da je postojala velika grupa povezanih, ali nebezbednih korisnika koja je bila ključni faktor za uspeh napada.\nPlan je bio, manje-više isti u svim slučajevima: kriminalci bi poslali email oponašajući zvanična obaveštenja sa priloženim dokumentima koji bi preuzimali zlonamernu .EXE datoteku čim bi ih korisnik otvorio na svom računaru. Ove datoteke su pojedinačno prilagođavane na nekoliko načina; jedan od interesantnih skorijih primera takve promene je modul koji pravi snimak ekrana na kome se nalazi prozor za logovanje na korisnikov nalog za internet bankarskstvo.\n– Sajber-kriminal koji je usmeren na internet bankarstvo je fenomen koji se brzo razvija. Sajber-kriminalci koriste razne trikove da uvere korisnike da su dokumenta ili aplikacije koje su preuzeli legitimne i da je email koji su primili poslao pouzdan izvor. Oni koriste iste vizuelne elemente i ikonice, ili imena slična originalnom sadržaju koji upotrebljavaju pošiljalac ili proizvođač – kaže Rik Ferguson, Vice President Security Research, Trend Micro.\nPrema podacima koje kompanija Trend Micro poseduje o sajber-kriminalu u prvom tromesečju 2013. godine, najveći broj napada trojancima na finansijske institucije dogodio se u Istočnoj Evropi (75,28%), od toga većina u Rusiji (43%), dok se Ukrajina (44%), takođe, našla među zemljama visokog rizika.\n– Našu pažnju privukla je serija napada na sisteme koje uglavnom koriste banke u Istočnoj Evropi u kojima su sajber-kriminalci slali personalizovane emailove za krađu indentiteta sa zaraženim prilozima – objašnjava Peter Lupsic, Sales Director SEEUR & PL, Trend Micro – Na prvi pogled, to je delovalo kao tipičan ciljani napad. Međutim, tokom istrage utvrdili smo da su kriminalci koristili posebno prilagođenu ZeuS izvršnu datoteku koja je koristila ranjivosti na aplikaciji.\nKriminalci odgovorni za napade na bankarske sisteme često ostanu neotkriveni. Iako njihove metode još uvek nisu toliko napredne, stručnjaci kompanije Trend Micro upozoravaju da oni sve efikasnije uspevaju da otkriju načine za prikupljanje podataka i finansijskih resursa koje čuvaju bankarske organizacije. Apolo kampanja predstavlja jedan takav primer, koji naglašava važnost obrazovanja i informisanosti internet korisnika kada je reč o sajber-pretnjama.\nIstraživanje kompanije Trend Micro jasno pokazuje da je većina trojanaca koja napada finansijske institucije usmerena na najveće i dobro poznate kompanije. Takođe, treba napomenuti da se sajber-kriminalci veoma dobro prilagođavaju uslovima na svakom tržištu, nezavisno od geografske lokacije.\nPorast napada usmerenih na internet bankarstvo u Istočnoj Evropi was last modified: November 19th, 2013 by Redakcija\nApoloApolo kampanjainternet bankarstvoIstočna Evropasajber kriminalZeuS\n4 nova i unapređena Dell rešenja za zaštitu podataka


Studenti PMF-a od sada u Eipix na praksu - oradio.rs\nPrirodno-matematički fakultet Univerziteta u Novom Sadu i kompanija koja se bavi razvojem video-igara Eipix Entertainment potpisali su ugovor o saradnji, čime će studentima tog fakulteta biti omogućena praksa i eventualno zaposlenje.\n"Kao fakultet koji je odavano prepoznao kapacitete ove struke i koji, između ostalog, školuje i informatički kadar, PMF je potpisao Ugovor o saradnji sa kompanijom Eipix kako bi svojim studentima omogućio kvalitetnu praksu, a najboljima i zaposlenje u ovako produktivnom okruženju", navela je dekan PMF-a Milica Pavkov Hrvojević.\nOsnivač kompanije Eipix Mirko Topalski kaže da je saradnja između institucija koje obrazuju deficitarne kadrove i velikih kompanija koje ih potražuju dobitna kombinacija za obe strane.\n"To je naročito korisno za studente koji na taj način dobijaju prilike podrazumevane u razvijenim sistemima. Veoma sam zadovoljan i ponosan što će PMF i Eipix zajednički kreirati dinamičnu i progresivnu sredinu za mnoge mlade ljude", zaključio je Topalski.\nSa više od 40 naslova na HOPA tržištu (hidden object puzzle adventure) i planom da se uključi u "Free To Play" tržište, trenutno najprofitabilnije na svetu, Eipix u Srbiji znatno doprinosi popularizaciji igračke i IT industrije, ali i pojedinačnih profesija koje su njoj zastupljene.\nPrvi Gaming opeNS u Novom Sadu biće održan 2. i 3. decembra na pet lokacija u širem centru grada, najavili su organizatori…\nEipix Academy organizuje interaktivni događaj koji će okupiti sve one koji žele da se uključe u industriju video-igara, stripa i animacije…\nDizajner video igara - novi smer na Akademiji\nNedavno završena novosadska Konferencija o obrazovanju developera video igara u žižu javnosti je stavila inicijativu da se na novosadskoj Akademiji…


Pratioci osuđuju Milicu Dabović zbog fotografije sa sinom – Televizija srpske dijaspore\nKošarkašica, Milica Dabović, našla se na meti kritika zbog provokativne fotografije, koju je juče postavila na društvene mreže i sve to ne bi izazvalo ogromnu pažnju, da nije pozirala u ovom izdanju sa sinom Stefanom.\nOna je pozirala sa djetetom na ramenima u prekratkom teksas šorcu, a u prvom planu je bila je njena zadnjica, što je pojedinima zasmetalo. Komentarisali su da je fotografija “bez imalo ukusa”.\n“Ovo je užasno, pih”, “Ovo nije sexy”, “Baš ga pretjera”, “Zar ovako da izađeš na ulicu i to sa djetetom?!”… su samo neki od komentara, koji su se našli ispod nove objave košarkašice na koje ona nije reagovala, prenosi avaz.ba.\nInače, Milica je tokom epidemije zarađivala novac od prodaje polovnih stvari.\n“Ovih godinu dana barem nisam uopšte brinula kako ću platiti račune i Stefanu vrtić. Bila sam ta koja je trčala, radila, snimala reklame, imala posao… Pokušala sam da radim i u jednoj klinici, ali se tu nisam našla”, pričala je košarkašica i otkrila da ne reaguje na negativne komentare koje joj ljudi upute, već se trudi da ostane optimistična.\nUbrzo nakon objave, Milica je povukla sliku sa Instagram profila, ali su pojedini fanovi uspjeli da je “skrinšotuju” prije brisanja.\nMilicu Dabovićosuđujupratiocisa sinomzbog fotografije\nNemačka: Masovna akcija protiv organizovanog kriminala


Rajevac spreman za Zvezdu, čeka se Terzićev poziv! - Sportske.net\nRajevac spreman za Zvezdu, čeka se Terzićev poziv!\nČovek koji je reprezentaciju Gane vodio do četvrtfinala Svetskog prvenstva 2010. godine otkrio je da su ga čelnici Crvene zvezde kontaktirali i da je spreman da se vrati u klub koji je na kratko preuzeo 2004. godine.\nObrt - Katai možda ostane u Zvezdi!"Klempavko" stiže u Požarevac!Zvezda najvećeg talenta prodala za 'siću'!?Zvezdo, kad će trener?Srpski klubovi strepe, ko će se naći na udaru UEFA i Interpola?\nFudbalski klub Crvena zvezda nalazi se u potrazi za nalsednikom Nenada Lalatovića a danas smo pisali o tome kojih pet kandidata se i dalje nalaze u trci za klupu crveno-belih.\nMeđu petoricom iskusnih trenera koji bi do prvog juna mogli da preuzmu Crvenu zvezdu nalazi se i Milovan Rajevac, bivši selektor reprezentacije Gane koji je više puta u prošlosti figurirao kao kandidat za trenera najtrofejnijeg srpskog kluba.\nOvoga puta stvari su postale ozbiljne a činjenica da Rajevac želi na klupu Crvene zvezde dodatno podgrejava nadu navijača da će baš on preuzeti ekipu početkom narednog meseca.\n"Imali smo kontakte još pre 10 dana i za sada nema nikakvih novosti. Informišem se iz medija i vidim da se dosta stvari menja. Normalno da imam želju da se vratim, Crvena zvezda je veliki izazov" rekao je Rajevac za "Tanjug".\nMilovan Rajevac na kratko je vodio crveno-bele 2004. godine posle odlaska Ljupka Petrovića a na dve utakmice pod njegovim rukovodstvom Zvezda je ostvarila dve pobede.\nPočetkom nedelje iskusni stručnjak očekivao je da će ga čelnici Crvene zvezde kontaktirati kako bi mu preneli vest da preuzima ekipu ali poziv nije dobio.\n"Odluka je na ljudima iz Zvezde i sve je otvoreno. Profesionalac sam, nemam klub, i želim da radim. Spreman sam da vodim crveno-bele" zaključio je Rajevac.\nPodsećamo da je Milovan Rajevac tokom karijere vodio Borac, Slobodu iz Užica, Železnik, Vojvodinu i nekoliko drugih klubova, ali je najveći uspeh ostvario 2010. godine kao selektor reprezentacije Gane koji je vodio do 1/4 finala Mundijala.


Krivične prijave protiv gradskog veća zbog aerodroma - Društvo - Dnevni list Danas\nPočetna » Društvo » Krivične prijave protiv gradskog veća zbog aerodroma\nInicijativa “Ne damo niški aerodrom” kreće i u pravnu bitku za vlasništvo grada nad ovom vazdušnom lukom\n1Piše: Zorica Miladinović 19. juna 2018. 15.45\n-Naši pravni savetnici su nam predočili da Gradsko veće nije poštovalo obavezne procedure prilikom usvajanja odluka o poklanjanju Niškog aerodroma i smeni aktuelnog direktora aerodroma Vladice Đurđanovića-rekao je član Inicijative Rastislav Dinić, koji nije želeo da precizira o kojim procedurama je reč jer će “javnost uskoro biti obaveštena o detaljima podnošenja krivičnih prijava”.\nMladen Jovanović iz Inicijative je precizirao da je Skupština grada u tromesečnoj blokadi, tako da se ne usvajaju veoma važne odluke za Niš i građane. On je kazao da lokalna vlast još uvek ne zna datum kada će se sednica Skupštine grada održati jer “verovatno nije stiglo jasno naređenje iz Beograda šta treba uraditi povodom Niškog aerodroma”.\n-Tri meseca traju pritisci na odbornike da glasaju kako Beograd nalaže. Proteklih dana smo u medijima mogli čuti od gradonačelnika Darka Bulatovića da imaju većinu od 47 odbornika za poklanjanje aerodroma, a juče da je 40 odbornika bilo prinuđeno da potpiše da će glasati kako im Beograd nalaže-kazao je on.\nJovanović je pozvao građane da prate društvene mreže i medije i budu spremni da dođu na protest na dan održavanja sednice Skupštine. Inicijativa je prijavila proteste Policijskoj upravi Niš za čitavu ovu nedelju, pošto se ne zna kada će sednica biti održana.\nČlanovi Inicijative su danas ispred Skupštine grada održali akciju “ Opomena pred isključenje”, u kojoj su predsedniku Skupštine Radetu Rajkoviću i ostalim čelnicima Niša simbolično pokazali “ žute kartone” zbog nezakazivanja “aerodromske” sednice.\nPrema nezvaničnim informacijama Danasa, sednica Skupštine grada Niša trebalo bi da bude održana u petak 22. juna. Predsednik Skupštine Rajković nije želeo da odgovori na pitanja našeg lista u vezi sa održavanjem sednice, a odgovore u vezi sa tim izbegava vežć duže od mesec dana.\nUkoliko Niš želi da izbegne prinudnu upravu, skupštinska sednica mora da bude održana najkasnije do 23. juna, pošto po Zakonu o lokalnoj samoupravi one moraju da se održavaju u roku od 90 dana. Skupština grada Niša poslednji put je zasedala 23. marta.\nAerodrom Niš, gradske vlasti, inicijativa ne damo niski aerodrom, krivične prijaveNiš\n19. juna 2018. u 19.12\nKada demonstriraš moć, ne poštuješ procedure, sam sebe rušiš. Ovo je klasičan primer „J**e ih procedura“.


“Turisti su ostvarili više od 365.000 noćenja što je rast od 13 odsto. Da su pozitivni trendovi nastavljeni u maju najbolje govore podaci lokalnih turističkih organizacija koji u prosjeku bilježe rast broja gostiju većim od 40 odsto u odnosu na maj prošle godine”, saopšteno je iz ove organizacije.\nPrema ocjenama Nacionalne turističke organizacije, ovogodišnja turistička sezona bilježi i značajan rast kada je riječ o finansijskim pokazateljima.\n“Prema zvaničnim podacima Centralne banke Crne Gore, u prvom kvartalu ove godine ostvareno je 30,7 miliona, što je rast od 18,5 odsto u odnosu na prvi kvartal prošle godine”, navodi se u saopštenju.\nDodaje se da je nacionalne parkove Crne Gore od početka godine posjetilo oko 30 odsto više turista u odnosu na isti period prošle godine, a najveći rast bilježi Nacionalni park “Skadarsko jezero”, koji je od početka godine posjetilo više od 70 odsto posjetilaca.\n“Nacionalni parkovi odličnu posjetu bilježe iz regiona, a interesantna je činjenica da je sve veći broj gostiju iz zemalja Azije, odnosno Japana i Kine”, navodi ova organizacija.\nU saopštenju se naglašava da i Aerodromi Crne Gore bilježe pozitivne trendove, pa je zaključno sa 1. junom zabilježen rast od 90.000 putnika odnosno 20 odsto više u odnosu na prvih pet mjeseci 2017. godine, dok je promet aviona veći za 13 odsto.\nSamo tokom jučerašnjeg dana Aerodrom Tivat imao je rotacije ka 19 destinacija.\nRaznovrsna ponuda, unaprijeđena povezanost Crne Gore sa zemljama Evrope i cijelog svijeta, te cijene u smještajnim kapacitetima neki su od činilaca čiji će rezultat biti jedna od uspješnijih turističkih sezona, navodi se u saopštenju. Srna\nTagovi: crna goradolasciizbornocenjaposjeteturisti


Tadić i Jovanović razgovarali sa Kirbijem\nBEOGRAD - Predsednik Socijaldemokratske stranke Boris Tadić i predsednik Liberalno demokratske partije Čedomir Jovanović razgovarali su danas sa američkim ambasadorom u Srbiji Majklom Kirbijem o aktuelnoj političkoj situaciji i projektu udruživanja opozicije.\nKako se navodi u saopštenju SDS-a, Tadić i Jovanović su u razgovoru sa Kirbijem izneli zabrinutost "zbog urušavanja demokratskih vrednosti, posebno u oblasti slobode medija i izražavanja".\nTadić i Jovanović su, kako se navodi u saopštenju, ukazali na "male efekte borbe protiv korupcije i na to da vlast u sprezi sa prorežimskim medijima pokušava da borbu protiv korupcije zameni kriminalizacijom opozicije".\n"Neophodno je da se opozicija udruži, jer od snage opozicije zavisi politička stabilnost i opstanak demokratije", ocenio je Tadić.\nOn je rekao i da je neophodno da opozicione snage koje dele iste vrednosti i politiku prevaziđu stranačke interese i lične sujete i ujedine se, jer smatra da u "okolnostima rascepane opozicije izbori služe za učvršćivanje vlasti vladajuće koalicije", navodi se u saopštenju.\n« Kitarović poverila mandat za sastav vlade Oreškoviću Stefanović: Predložiću penzionisanje Veljovića »


Najava: Interviewing week\nYou are at:Home»Vesti»Najava: Interviewing week\nInterviewing week, projekat organizacije Grupa za Spekof, biće održan 10. i 11. maja 2017. na Ekonomskom fakultetu Univerziteta u Beogradu.\nDelegati će tokom ova dva dana imati priliku da prođu kroz niz korisnih predavanja i radionica, a neke od njih su pisanje CV-a, simulacija intervjua za posao, veštine komunikacije, kao i mnoge druge. Takođe, studenti će imati priliku da prisustvuju panel diskusiji na kojoj će rukovodioci naših najvećih kompanija diskutovati o svom karijernom razvojnom putu.\nKompanije koje su se odazvale pozivu da podrže ovaj projekat su SBER banka, Deloitte, MK grupa, Hotel Hyatt, KPMG i Societe Generale banka.\n”Ovo je već treća godina da organizujemo ovaj projekat uz podršku fakulteta, na čemu im se zahvaljujemo. Do sada je preko 300 studenata Ekonomskog fakulteta imalo priliku da se bolje pripremi za izlazak na tržište rada. Verujemo da će ove godine konferencija biti na još većem nivou”, poručila je Katarina Mijačić, PR Organizacije Grupa za Spekof.


Strategija održivog razvoja data na uvid građanima opštine Kovačica - Radio televizija Pančevo\n6. septembra 2018. 1. novembra 2018. 0470\nProjektni tim za izradu Strategije održivog razvoja opštine Kovačica za period od 2018-2025. godine dao je na javni uvid radnu verziju tog dokumenta, u očekivanju da će svoje ideje i predloge za konačno njeno uobličavanje dati zainteresovani građani i institucije.\nU pismenoj formi ideje i predlozi mogu da se 13. septembra ove godine dostave Odeljenju za investicije i lokalni ekonomski razvoj elektronskom poštom:razvoj@kovacica.org ili putem pošte na adresu: 26 210 Kovačica, Ulica maršala Tita 50, uz napomenu za Odeljenje za investicije i lokalni ekonomski razvoj.\n– Drago nam je da je i do sada u procesu izrade Stretegije održivog razvoja opštine Kovačica bio veliki odziv na radionicama koje smo organizovali, a koje su bile sektorski podeljene na više oblasti. Imali smo radionice sa predstavnicima institutucija u oblasti društvenog razvoja gde smo obuhvatili obrazovanje, socijalnu zaštitu i omladinu, zatim na temu infrastrukture, komunalne delatnosti i zaštite životne sredine, takođe iz sektora poljoprivrede i ruralnog razvoja – kaže rukovodilac Odeljenja za investicije i lokalni ekonomski razvoj opštine Kovačica Daniel Magdu.\nNakod održanih radionica prikupljene su sve informacije o sadašnjem stanju, probleme i predviđeni su mogući prioriteti za rešavanje problema, pa je sačinjena radna verzija Stretegije održivog razvoja opštine Kovačica, u koju zainteresovani mogu ostvariti uvid na zvaničnom sajtu opštine, uz mogućnost da se dostave ideje, sugestije i predlozi za uobličavanje konačne verzije dokumenta.\nOdržaćemo završnu konferenciju na kojoj ćemo građanima i široj javnosti predstaviti završnu verziju dokumenta, pa će se ona zatim naći pred članovima Opštinskog veća i odbornicima Skupštine opštine Kovačica, a usvajanje se očekuje do kraja septembra – predočava Magdu.\nCiljevi Strategije održivog razvoja opštine Kovačica su usmereni na podsticanje investicija koje će obezbediti visok i dugoročan ekonomski rast lokalne zajednice.\nNikola Toadjer 16. jula 2018. 2. novembra 2018.


29.03.2007., 16:37 #1\n29.03.2007., 16:37 #2\n"Predsednik Srbije Boris Tadić smatra da Srbija mora da ima stabilno budžetsko finansiranje", saopšteno je iz kabineta predsednika.\nU saopštenju se navodi da Tadić poziva sve političke partije da "hitno pristupe konstituisanju parlamenta, koji bi odmah izglasao izmene i dopune Zakona o budžetskom sistemu i time omogućio da Vlada Srbije na legalan način donese za Srbiju veoma važnu uredbu o privremenom finansiranju za naredni period".\nPredsednik Srbije pozvao je Vladu da to sačeka, i odmah zatim, bez kršenja Ustava i zakona, donese uredbu o privremenom finansiranju za naredni period, navodi se u saopštenju.\n29.03.2007., 18:21 #3\n29.03.2007., 18:39 #4\n29.03.2007., 18:48 #5\n29.03.2007., 19:53 #6\nFilatelisto svaka ti cast, ti si izgleda jedini pravi lik ovde bolji od svih DS/LDP i DSS likova ovde, DS i LDP su uvek za pragmaticno resenje ali samo kada to njima odgovara (Isporucili su Milosevica bez zakona, itd itd itd) a DSS celnici za postovanje zakona kada njima odgovara. Ja sam za DSS ali smatram da je ova uredba sramotna.\nTreba biti dosledan, a ovi sto se zalazu za ono sto njima odgovara su.....


Izvor: Radio 021, 03.Mar.2021, 23:38\nDarko Elez koga je Srbija večeras izručila Bosni i Hercegovini koja ga sumnjiči za izvršenje više krivičnih dela na njenoj teritoriji, prebačen je u sudski pritvor, javili su mediji BiH.\nMediji u BIH izveštavaju da je Elez iz Srbije prevezen helikopterom oko 18.30 časova na aerodrom u Sarajevu uz velike mere obezbeđenja. Let sa osumnjičenim Elezom je kasnio dva sata jer mu je pre polaska iz Srbije pozlilo i on je uz medicinsku pratnju stigao u glavni grad BiH gde >> Pročitaj celu vest na sajtu Radio 021 << je i zvanično uhapšen i prebačen u Sud BiH gđe će biti zadržan sledeća 24 sata.\n"Dogovorio sam se sa postupajućim tužiocem Dubravkom Čamparom kako da određene stvari ubrzamo, jer se mome klijentu može suditi samo za dva ubistva za šta ga tereti i sumnjiči MUP RS koji je predmet ustupio Tužilaštvu BiH", izjavio je Tomić.\nMediji Eleza u Srbiji pominju kao saradnika nedavno uhapšenog Veljka Belivuka, a navode da je imao kontakte sa bivšom državnom sekretarkom MUP-a Dijanom Hrkalović, koja je pre dva dana ispitana u Službi za borbu protiv organizovanog kriminala MUP-a Srbije. Pravosnažnim rešenjem Višeg suda u Beogradu utvrđeno je da su ispunjeni uslovi za izručenje Eleza zbog teških krivičnih dela organizovanog kriminala izvršenih u 2015, 2017, 2018. i 2019. godine.\nIstim rešenjem je odbijen deo bosanske molbe za izručenje Eleza povodom drugog niza krivičnih dela izvršenih od 2005. do 2009. godine, jer tada nije bio na snazi Ugovor o izručenju između naše zemlje i BiH. Elez je u decembru bio uhapšen u Beogradu gde je živeo i radio duži niz godina, nakon što je u Srbiji izdržao kaznu od devet godina zatvora, na koju je bio osuđen kao organizator kriminalne grupe koja je 2009. na teritoriji Srbije i BiH trgovala drogom, vršila iznude i činila druga krivična dela.\nBIH je tražila izručenje Eleza radi vođenja krivičnog postupka i suđenja pred tamošnjim sudom zbog krivičnih dela organiziranog kriminala, među kojima su i dva ubistva. Tužilaštvo Bosne i Hercegovine saopštilo je nakon hapšnenja Eleza u Beogradu da traži njegovo izručenje na osnovu potvrđene optužnice u predmetu poznatom kao "Lutka", kao i radi istrage koju zajedno sprovode to Tužilaštvo i Ministarstvo unutrašnjih poslova Republike Srpske, zajedno sa partnerskim institucijama regiona.\nTa istraga se odnosi na teška krivična dela počinjena na području Istočcnog Sarajeva i BiH, među kojima su ubistva počinjena "metodama mafijaških likvidacija", 2018. i 2019. godine, zatim planiranja i pokušaja ubistava na području Istočnog Sarajeva i Bijeljine, te iznuda, zastrašivanja i drugih krivičnih dela na štetu oštecenih osoba sa podrucja Istocnog Sarajeva i BiH, precizira se u saopštenju u koje je Tanjug imao uvid. Lokalni mediji su preneli da je reč o ubistvima - vlasnika svadbenog salona "Rodeo" Siniše Miličevića zvanog Tigar u maju 2018. godine i vlasnika nocnog kluba "Sparta" Miloša Ostojića u januaru 2019. godine u Istocnom Sarajevu.\nIzručenje po ovim optužabama sprski sudovi su odbili, što znači da za ta krivicna dela BIH ne bi trebalo da mu sudi. Elez je 2012. u Beogradu bio pravosnažno osuđen na devet godina zatvora, kao organizator kriminalne grupe koja je 2009. na teritoriji Srbije i BiH trgovala drogom, vršila iznude i činila druga krivična dela.


Da li je evropska vojska moguća? - Sputnjik Srbija\n08:00 17.02.2016 (osveženo 09:25 17.02.2016) Preuzmite kraći link\nZajednička evropska vojska koja će da štiti Evropsku uniju od migranata?\nČeški predsednik Miloš Zeman kaže da je glavni nedostatak EU to što nema zajedničku vojsku da „odbrani“ granice od izbeglica.\nPoput Mađarske, i Češka je spremna da rasporedi vojsku duž svojih granica, iako očekuje tek oko 7.000 zahteva za azil. Premijer te zemlje Bohuslav Sobotka traži od EU da zaštiti granice šengenske zone, a ministar finansija Andrej Babuš predlaže da one budu zatvorene i poziva NATO u pomoć.\nIdeju o evropskoj vojsci je, u drugačijem kontekstu, pre godinu dana „oživeo“ Žan Klod Junker kada je stupio na dužnost predsednika Evropske komisije. Zajedničke oružane snage bi štitile EU od spoljnih pretnji i služile da se „pokaže Rusiji da se ne šalimo sa odbranom evropskih vrednosti“. Izbeglička kriza je u međuvremenu pokazala da „evropske vrednosti“ ne postoje, odnosno da ih svako tumači kako mu odgovara.\nZajednička vojska je, poput zajedničke spoljne politike, zamišljena kao sledeća etapa u evropskoj izgradnji, evolucija ekonomske unije ka političkoj zajednici sa državnim atributima.\nTa ideja, stara šezdeset godina, nikada nije „zaživela“. Francuska, Nemačka, Italija i zemlje Beneluksa su posle Drugog svetskog rata pokušale da ujedine vojske kroz Evropsku zajednicu odbrane, ali je od te ideje odustala Francuska, čiji je tadašnji predsednik Šarl de Gol u njoj video opasnost od gubitka suvereniteta, dok su se tada uticajni komunisti plašili da bi takva vojska mogla biti suprotstavljena Sovjetskom savezu.\nNi naredni pokušaji da se napravi zajednička vojska nisu dali rezultate. Lisabonska povelja o funkcionisanju Unije ostavila je mogućnost zajedničke odbrane „kada Evropski savet jednoglasno donese odluku“. Od 2007. godine Evropska unija ima dve jedinice za brzo delovanje od 1.500 vojnika koji nikada nisu bili u borbi.\nNezainteresovana za razvijanje zajedničke odbrane, Francuska se poslednjih godina okrenula čvršćoj saradnji sa NATO–om. Napuštajući nezavisnu odbrambenu politiku sa Nikolom Sarkozijem u Jelisejskoj palati ušla je u komandne strukture severnoatlantskog saveza.\nNajveći protivnik ideje o zajedničkoj vojsci je Velika Britanija, sa čijom vojnom snagom jedino može da se meri francuska. Nemačka, na čiji plan se oslanja Junker, glavni je pobornik vojne saradnje u Evropi. Taj plan, koji je iznela prošle godine, poziva na hitno formiranje zajedničke vojske. Nemačka kancelarka Angela Merkel želi da iznudi podršku od britanskog premijera Dejvida Kamerona i zauzvrat nudi da podrži njegove zahteve za većom autonomijom unutar EU.\nLondon se plaši da bi takva vojska mogla da smanji uticaj NATO–a u EU i ugrozi američko–britanske interese na kontinentu, koji predstavlja i važno tržište za njihovo oružje. SAD sa svoje strane vrše veliki pritisak na evropske članice NATO–a da povećaju vojne budžete i više se angažuju unutar saveza, podstičući strah od Rusije. Vašington je na ideju evropske vojske uvek gledao kao na pretnju po svoje interese, iako ga evropski saveznici ubeđuju da će to biti komplementarna vojna sila.\nIdeja Angele Merkel ne nalazi na više entuzijazma ni kod drugih članica Unije. Mnogi sumnjičavo primećuju da je sa izborom Junkera Evropa postala više germano–centrična, u čemu vide glavni problem za formiranje zajedničke vojske.\nTa ideja nije ostvarljiva i zato što podrazumeva da, prema sadašnjim poveljama, za nju glasa svih 28 parlamenata država–članica. U trenutku kada se dovodi u pitanje jedinstvo Unije, ta mogućnost je isključena.\nvojska, EU, Miloš Zeman, Angela Merkel, Nemačka


UZ POMOĆ ONLINE PLATFORME DO NOVIH ZNANJA I VJEŠTINA: UniCredit bank Banja Luka potpisala sporazum o saradnji sa Ekonomskom školom | Banjaluka.net\nUZ POMOĆ ONLINE PLATFORME DO NOVIH ZNANJA I VJEŠTINA: UniCredit bank Banja Luka potpisala sporazum o saradnji sa Ekonomskom školom\nPredstavnici UniCredit bank Banja Luka potpisali su danas sporazum o saradnji sa Ekonomskom školom Banja Luka, čime je ozvaničen početak zajedničkog projekta finansijske edukacije učenika završnih razreda srednjih škola iz oblasti ekonomije, finansija i bankarstva.\nIzgradnja platforme, uz čiju pomoć će učenicima ekonomskih škola iz cijele Republike Srpske na zanimljiviji i moderniji način biti predstavljeni ekonomski pojmovi i znanja iz ove oblasti, samo je dio programa “Bankarstvo s društvenim uticajem – Social Impact Banking”, koji UniCredit grupa po prvi put donosi na tržište Republike Srpske, a Ekonomska škola Banja Luka je partner koji će ih kroz stručna znanja profesora i rad učenika u tome i podržati.\nCilj ovog projekta je izgraditi bolje, uspješnije i finansijski pismenije društvo, što je ovim konceptom i omogućeno kroz identifikaciju i finansijsku podršku, kao i podsticanje pojedinaca i organizacija da u saradnji sa UniCredit bankom izvrši pozitivan uticaj na mlade, a potom i društvo u cjelini.\n“Zadovoljstvo mi je što danas možemo ozvaničiti početak saradnje između Ekonomske škole Banja Luka i UniCredit Bank Banja Luka na programu društvene odgovornosti. Ovaj program je samo dio jednog šireg programa kojeg Unicredit grupa provodi u svim zemljama i na svim tržištima na kojim posluje. Smatramo da finansijski i privatni sektor mogu i trebaju raditi zajedno sa lokalnim školama i lokalnom zajednicom kako bi odgovorili izazovima novog vremena, odnosno ponudili nove načine i nove sadržaje učenja”, rekao je Gordan Pehar, predsjednik Uprave UniCredit Bank Banja Luka.\nDirektorica JU Ekonomska škola Banja Luka Sonja Tomaš Miskin izrazila je zahvanost UniCredit banci na ukazanom povjerenju i najavila da će projekat finansijske edukacije učenika, kroz prilagođen nastavni program i izradu digitalne platforme u ovoj školi sprovoditi u narednih pet godina.\n“Danas potpisujemo projekat pod nazivom ‘Finansijska edukacija srednjoškolaca’ koji je izuzetno važan za naše učenike jer će od sada imati priliku da na potpuno nov i drugačiji način savladavaju sve finansijske, ekonomske i bankarske termine, a koji će im biti od izuzetnog značaja u budućnosti. Moram da kažem da mi je izuzetna čast i zadovoljstvo što je Ekonomska škola Banja Luka prva srednja škola u RS koja je dio ovog projekta”, dodaje Tomaš-Miskin.\nUčenike Ekonomske škole posebno je obradovala ideja da će do novih znanja i vještina iz profesije sa kojom se žele baviti moći doći na savremeniji način i što će se moći aktivno uključiti u izradu platforme koje će nastavu učiniti zanimljivijom, a učenike spremnijim za primjenu znanja u praksi nakon završetka školovanja.\n“U ime svih učenika Ekonomske škole mogu da kažem sa smo počastvovani učešćem u programu finansijske obuke, i kao srednjoškolci, ali i kao budući i sadašnji potrošači u ovom društvu. Veoma je značajno da se informišemo i da stičemo nova znanja. U današnje vrijeme pod pismenošću ne podrazumijevamo samo čitanje i pisanje, nego i ovlađivanje određenim znanjima i vještinama iz oblasti savremenih tehnologija, a ovaj program će nam u tome i pomoći. Sada ćemo se na nama bliži način moći upoznati sa znanjima iz oblasti investiranja, pokretanja sopstvenog biznisa, štednje i drugih ekonomskih termina”, rekao nam je David Pavlović, učenik trećeg razreda Ekonomske škole Banja Luka.\nPotpisivanju sporazuma o pokretanju projekta finansijske edukacije učenika završnih razreda Ekonomske škole prisustvovala je i Natalija Trivić, ministar prosvjete i kulture RS, koja je tom prilikom naglasila da je u Republici Srpskoj već pokrenuta intenzivna saradnja obrazovnog sistema sa privrednim subjektima, u okviru kojeg đaci kroz praksu imaju mogućnost da stiču stručna znanja i primjenjuju ih na tržištu rada.\nOna je dodala da je ovaj projekat od izuzetnog značaja za učenike ekonomskih škola, jer je finansijsko poslovanje jedan od najvažnijih aspekata u razvoju znanja učenika ove struke.\n“Prvi put uvodimo projekat finansijske edukacije u završne razrede srednjih ekonomskih škola, a Ekonomska škola Banja Luka je prva koja se uključuje u ovaj projekat. Ono što je veoma važno jeste da nove tehnologije, novi procesi rada u finansijskom poslovanju, zahtijevaju i nove softverske programe, digitalizaciju i operativnost podataka što će konkretno u ovom slučaju značiti sticanje praktičnih znanja u školi, gdje će se kroz određeni softverski sistem i prilagođen nastavni program koji će provoditi naši profesori, učenici moći da steknu znanja koja će po završetku svog školovanja da primjene u praksi.“\nOnline platforma će nizom zanimljivih sadržaja učenike upoznati sa osnovnim i savremenim finansijskim i preduzetničkim znanjima, a razvijaće se u saradnji UniCredit banke i Ekonomske škole iz Banjaluke, a uz pomoć stručnih profesorskih znanja i učeničkih interesovanja.\n“Ovo mnogo znači za učenike Ekonomske škole i počastvovani smo što smo u ovom projektu. Drago mi je da cijela društvena zajednica, Ministarstvo prosvjete i kulture, kao i UniCredit banka i naša lokalna zajednica, misli na nas i želi da našim učenicima pruži još više u edukaciji o finansijskoj pismenosti. Smatram da je ovo jedna veoma dobra finansijska edukacija i da će učenici mnogo više saznati o platnim karticama, štednji, mobilnom bankarstvu i ekonomskim pojmovima”, rekla nam je Branka Milošević-Šnjegota, profesor Ekonomske škole Banja Luka.\n(Nevena Stanojević, banjaluka.net)


Vreme 937 - Govor mrznje: Umrezeno ludilo -->\nGovor mržnje >\nIako državljani bivše Jugoslavije na Fejsbuku imaju niz grupa u kojima mogu da istresu svoje frustracije i prikažu najširi dijapazon svojih psihijatrijskih bolesti, grupa koja se ticala Srebrenice bila je jedna od "najatraktivnijih", pa samim tim i jedna od najposećenijih. Grupa je trenutno ukinuta, ali je problem u tome što su hiljade ljudi mogle mesecima da diskutuju o tome koga bi klali, koga razapinjali, ko je čiju majku silovao, a koga bi trebalo istrebiti\nOsim virtuelnim grudvama i novogodišnjim čestitkama, posetioci i članovi sajta www.facebook.com (Fejsbuk) koji govore jezicima bivše Jugoslavije, prethodnih su sedmica bili zasuti i pozivima da se pridruže grupi "Nož, žica, Srebrenica", odnosno grupi koja se zalaže za njeno ukidanje. Buka na Fejsbuku urodila je plodom: tokom prethodnog vikenda, administratori sajta zatvorili su grupu "Nož, žica, Srebrenica", a link koji je ranije vodio do tog zaista živopisnog mesta, zainteresovane usmerava na njihov sopstveni profil, bez ikakvog daljeg objašnjenja. Međutim, i ovaj put dogodilo se ono što se inače dešava kada je u pitanju potpuno neregulisana internet medijska scena. Umesto ugašene grupe, pojavila se nova, uz samo malo izmenjen naziv. U trenutku pisanja ovog teksta (16. decembar), grupa ima svega dva člana, ali je pretpostavka da će joj se vrlo brzo priključiti približno hiljadu onih koji su prethodno bili učlanjeni u gorepomenutu.\nSve ovo se na Fejsbuku ne događa prvi put: zbog govora mržnje do sada su ukinute/uklonjene četiri antialbanske grupe, dve grupe koje su koristile govor mržnje protiv Afroamerikanaca, dve grupe koje su se verbalno iživljavale nad homoseksualcima, čak osam antiromskih, dve antisrpske grupe i još pet koje ne spadaju ni u jednu od ovih kategorija, a koje su takođe koristile govor mržnje. Zbog svega toga, na internetu se uveliko debatuje o načinu regulacije internet prostora, ali i o smislenosti bilo kakvog otpora nečemu što izgleda kao neiskorenjivo – umesto svake ukinute grupe, bilo na Fejsbuku ili na nekom drugom mestu, stvaraju se nove (što je još jedan prilog tezi da su budale najupornije).\nFejsbuk ima približno 90 miliona članova (ljudi koji relativno redovno uređuju svoj "profil" i komuniciraju s drugim članovima na različite načine) i nekoliko miliona tematskih grupa kojima članovi imaju pristup. Zahvaljujući takvom protoku informacija, potpuna kontrola sadržaja skoro je nemoguća. Neka pravila postoje: na sajtu se nalazi jasna definicija govora mržnje i jasna zabrana njegove upotrebe, a tu je i mogućnost da se svaka grupa "prijavi" nadležnim administratorima i na taj način ukine. Međutim, put od nastanka neke grupe do njenog nestanka prilično je dug, posebno u slučaju kada postoji jezička barijera i kada adiministratori zapravo pojma nemaju o sadržini objavljenih komentara. Najbolji primer za to možda je upravo "Nož, žica, Srebrenica". Iako državljani bivše Jugoslavije imaju niz grupa u kojima mogu da istresu svoje frustracije i prikažu najširi dijapazon svojih ozbiljnih psihijatrijskih bolesti, grupa koja se ticala Srebrenice bila je jedna od "najatraktivnijih", pa samim tim i jedna od najposećenijih. To je bilo jasno već u uvodnom delu, u kojem se, između ostalog, navodilo da je u pitanju grupa "za sve one koji misle da su muslimani najbolji na ražnju i dok plivaju u sumpornoj kiselini". Odmah potom, valjda s idejom da se početna teza malo ublaži, kreatori grupe navodili su sledeće: "Grupa je napravljena sa ciljem da svi normalni ljudi uvide opasnost od radikalnog islama, i da se kroz šalu i zabavu (kurziv – T. S.) inspirišu, razmene mišljenja, i slično, bez uključivanja mržnje na bilo kojoj osnovi." Na svu sreću, čak i u tako šarolikoj zajednici kakva je Fejsbuk, ispostavilo se da ima daleko više normalnih: dok su pristalice ražnja i sumporne kiseline okupile približno hiljadu ljudi, u grupu koja se zalagala za ukidanje ovog sadržaja učlanilo se čak 24.264 ljudi s raznih strana sveta i bivše Jugoslavije. Međutim, njihovo okupljanje trajalo je mesecima: na adrese administratora poslato je više hiljada protesta, prijava i peticija, pre nego što su ovi konačno odlučili da je u pitanju "grupa koja krši naša pravila". Problem je ipak što su u međuvremenu hiljade ljudi mogle slobodno da diskutuju o tome koga bi klali, koga razapinjali, ko je čiju majku silovao, a koga bi trebalo istrebiti. Uspeh onih 20-i-kusur hiljada normalnih zbog toga je diskutabilan, baš kao i uspeh svih onih koji će i ubuduće protestovati zbog govora mržnje na Fejsbuku.\nUprkos ukidanju grupe "Nož, žica, Srebrenica", verbalni Fejsbuk rat između ljudi različitih ideologija, uverenja i koeficijenata inteligencije i dalje traje. Uprkos brojnim apelima za uređivanje internet prostora, pravih rezultata i dalje nema – moć je još uvek u rukama administratora, a oni su ili previše zauzeti ili previše neupućeni da bi pravovremeno reagovali. Ipak, postoje signali da bi "rat" mogao da dobije nove forme. Organizacija koja se predstavlja kao Jevrejska internet odbrambena sila (Jewish Internet Defense Force) još od letos vodi agresivnu kampanju protiv rasističkih i ekstremno nacionalističkih sadržaja na Fejsbuku, da bi odnedavno počela da "hakuje" Fejsbuk tako što jednostavno "briše" grupe za koje proceni da krše pravilo o zabrani govora mržnje.\n"Naši" se za sada ne bave takvim aktivnostima, ali to nikako nije isključeno, posebno imajući u vidu broj "naših" grupa i žestinu sadržaja koji se tu mogu naći. Uostalom, u "našem" slučaju, i praksa pokazuje da se s reči vrlo brzo prelazi na dela.\nPoslovi i priključenija vladika srpskih\nJovana Gligorijević, Zoran Majdin\nEkonomska kriza i IT kompanije >\nAntrfile: M. M.\nRudno bogatstvo Srbije >\nSkromno, ali neophodno\nArhiv Srbije >\nNeka nova istorija


LDP: Žrtve holokausta ne smeju biti zaboravljene | Autonomija\nLDP: Žrtve holokausta ne smeju biti zaboravljene\n"Osuda zločina i kažnjavanje odgovornih za pokušaje prekrajanja istorije jedini su odgovor na nedela počinjena u prošlosti"\nLiberalno demokratska partija (LDP) saopštila je danas povodom Međunarodnog dana sećanja na žrtve holokausta da nema mesta političkom taktiziranju i da žrtve holokausta ne smeju biti zaboravljene.\n„Na taj način bio bi omogućen i zaborav zločinačke politike koja je milione nevinih ljudi, brutalno i iz najnižih neljudskih pobuda, oterala u smrt“, navodi se u saopštenju.\nKako se dodaje, u vreme kada nacionalizam cveta treba podsetiti da su osnov napretka svakog društva i najbolja prevenciju zločina u budućnosti predstavlja kultura sećanja.\n„Istinito sagledavanje prošlosti, osuda zločina i kažnjavanje odgovornih za pokušaje prekrajanja istorije, negiranja ili relativizacije zločina jedini su pravi odgovor na nedela počinjena u prošlosti“, naveo je LDP.\nMajić: Pravosuđe nikada ne sme postati đule u rukama države


Srpska atraktivno područje za lovnu privredu - Lovački savez Republike Srpske\nHomeAktivnostiSrpska atraktivno područje za lovnu privredu\n15.11.2018. 18:41 admin Aktivnosti, Vijesti 0\nMinistar poljoprivrede, šumarstva i vodoprivrede Republike Srpske Stevo Mirjanić rekao je da je Srpska veoma atraktivno područje za lovnu privredu i da postoje brojne inicijative iz okruženja da se dodatno unaprijedi taj aspekt privređivanja.\nOn je prije otvaranja 22. Međunarodnog sajma lova, ribolova, ekologije i sporta „LORIMES 2018“ i 22. Međunarodnog sajma turizma i ugostiteljstva rekao da ove manifestacije sublimiraju nekoliko različitih, ali veoma bitnih oblasti za društveni i ekonomski razvoj Republike Srpske.\n„Nadam se da ćemo u ovim oblastima ostvariti mnogo bolje rezultate nego što smo do sada imali“, kaže Mirjanić i ističe da su lovstvo i ribolovstvo veoma važne oblasti, koje su prilično dobro uređene.\nPredsjednik Lovačkog saveza Republike Srpske Savo Minić poručio je na otvaranju Međunarodnog sajma lova, ribolova, ekologije i sportaa da primarni cilj Saveza ostaje primjena Konvencije o međunarodnoj trgovini ugroženim vrstama divljih životinja i biljaka /CITES/, čime bi bio omogućen izvoz visokotrofejne divljači.\n„Naša ponuda je svake godine bogatija u smislu izložbenih eksponata – naših trofeja, što znači da se u lovištima dobro gazduje, da imamo visokotrofejnu divljač i da smo organizovani. U ovom trenutku u našim lovištima realizujemo investicije u vrijednosti većoj od 400.000 KM putem Ministarstva poljoprivrede, šumarstva i vodoprivrede“, naveo je Minić i dodao da Savez ima 22.084 člana.\nDirektor „Banjalučkog velesajma“ Dragomir Bojanić rekao je da je 22. Međunarodni sajam lova, ribolova, ekologije i sporta „LORIMES 2018“ i 22. Međunarodni sajam turizma i ugostiteljstva ove godine okupio oko 130 izlagača iz svih republika bivše Jugoslavije.\n„Za sajam je vladalo izuzetno interesovanje i predstavljena je bogata ponuda, kao i veliki broj novih izlagača“, dodao je Bojanić i istakao da je akcenat stavljen na domaću, zdravu hranu.\nOn je dodao da je na sajmu po prvi put organizovano takmičenje sjekača.\nSajam će biti otvoren do nedjelje, 18. novembra, od 10.00 do 19.00 časova, a ulaz je dvije KM.


Haški tribunal traži pomoć SB za hapšenje troje radikala - Sputnjik Srbija\n02:55 12 April 2021\n17:30 08.12.2016 (osveženo 18:26 08.12.2016) Preuzmite kraći link\nPredsednik Haškog tribunala Karmel Agijus pozvao je danas Savet bezbednosti UN da obezbedi da Srbija postupi po nalozima tog suda za hapšenje troje srpskih radikala, koji su izdati pre 22 meseca.\nPored toga, u obraćanju Savetu bezbednosti Agijus je pozvao sve zemlje-članice UN da izvrše međunarodne naloge za hapšenje koji su nedavno izdati za troje optuženih, naglašavajući da je Međunarodni sud spreman da ekspeditivno postupi u tom predmetu, u skladu s pravima na zakoniti pravni postupak i pravično suđenje, saopšteno je iz Haga.\nRadeta: Zahtev Tribunala je potpuna besmislica\nTribunal je troje pripadnika Srpske radikalne stranke: Petra Jojića, Vjericu Radetu i Jova Ostojića optužio da su uticali na svedoke u procesu protiv njihovog partijskog lidera Vojislava Šešelja, tako što su ih pretnjama, ucenama i mitom nagovarali da promene iskaze ili da ne svedoče.\n„Saradnja s Međunarodnim sudom predstavlja ’ključnu obavezu‘ i premda Tribunal uvažava da političke osetljivosti u određenim okolnostima mogu proisteći iz saradnje sa njim, one nikada ne mogu predstavljati izgovor za nesaradnju“, rekao je Agijus.\nPredsednik Tribunala je zbog toga zatražio podršku SB, tvrdeći da nepoštovanje suda potkopava njegovu sposobnost da vodi pravične i efikasne pravosudne postupke.\nAgijus je govorio i o drugim slučajevima pred Tribunalom koji su u toku .\nOn je izvestio SB da se postupci u predmetu „Mladić“ i žalbeni postupak u predmetu „Prlić“ i drugi odvijaju predviđenom dinamikom i da se očekuje da presude u ova dva predmeta budu izrečene do kraja novembra 2017.


sukcesija - Sputnjik Srbija\n05:03 10 Maj 2021\nKo dobija Moskvu? Doneta prva odluka o podeli imovine SFRJ, evo kako je prošla Srbija\nNa sastanku predstavnika država-sukcesora bivše SFRJ odlučeno je da se Srbiji dodele objekti stalne misije pri UN u Ženevi, generalnog konzulata u Frankfurtu, ambasade i kuće u Harareu, kao i rezidencije u Konakriju, prenosi RTS.\nJoš se ne zna kada će se sastati članovi komisije za sukcesiju iz Srbije i Hrvatske povodom spornih pitanja oko podele imovine SFRJ, a direktor Republičke direkcije za imovinu Srbije Jovan Vorkapić kaže da je Hrvatska proteklih godina stvorila nezakonit okvir za slobodno raspolaganje srpskom imovinom na njenoj teritoriji.\nIako je od raspada bivše SFRJ prošlo više od četvrt veka, iako je u to vreme Badinterova komisija za osnov razgraničenja prihvatila administrativne (Avnojevske) granice između bivših jugoslovenskih republika, granični sporovi između njih još postoje.\nSlovenija zatražila od Srbije povratak kulturne baštine\nSlovenija je predala Srbiji popis 313 dela svoje kulturne i diplomatske baštine koja se nalaze u nekadašnjim saveznim ustanovama bivše SFRJ, muzejima u Beogradu i u arhivima i zatražila njihov povratak prema sporazumu o sukcesiji koju su potpisale sve naslednice.\nSrbiji od ambasada 106 miliona dolara\nPredstavnici bivših jugoslovenskih republika do juna bi trebalo da nastave pregovore o podeli nekretnina u kojima su diplomatsko-konzularna predstavništva. Srbija bi od sukcesije ove imovine dobila skoro 106 miliona dolara.


U Vojvodini će se graditi najveća vjetroelektrana u Evropi – Energetika.ba\nU Vojvodini će se graditi najveća vjetroelektrana u Evropi\nTalijanska kompanija Fintel Energia najavila je početak izgradnje vjetroelektrane u Vojvodini, koja bi trebala postati najveća vjetroelektrana u Evrop\nTalijanska kompanija Fintel Energia najavila je početak izgradnje vjetroelektrane u Vojvodini, koja bi trebala postati najveća vjetroelektrana u Evropi.\nOdbor direktora kompanije donio je odluku o pokretanju ambicioznih projekata izgradnje novih vjetroparkova, među kojima se nalazi i projekt razvoja najvećeg vjetroparka na evropskom kontinentu -Maestrale Ringa u Vojvodini, saopćeno je iz Fintel Energije.\n– Korakom koji smo danas napravili kompanija će povećati ukupnu instaliranu snagu vjetroelektrana koje razvija s 352 MW na 944 MW, čime bi se Fintel Energia pozicionirala u sam vrh evropskih kompanija za razvoj projekata izgradnje vjetroelektrana – kazao je generalni direktor Fintel Energije Tiziano Giovannetti.\nFintel Energia pionir je u proizvodnji električne energije iz obnovljivih izvora na Balkanu, gdje posluje već čitavo desetljeće i predstavlja jednog od najznačajnijeg investitora iz ove oblasti u Srbiji.\nKompanija je do sada izgradila i u rad pustila prva dva vjetroparka u Srbiji, a privodi kraju izgradnju trećeg vjetroparka, dodaje se u saopćenju.\nVjetroenergija 109 Srbija 55 top 1769 vjetroelektrane 54


PROBLEM ZA ALBANCE: Amerika je potpisom ovog dokumenta, priznala da je Kosovo Srbija! | Vesti Dana\nNajveći saveznik Albanaca na Kosovu, Sjedinjene Američke Države nedvosimisleno su priznale da je Kosovo sastavni deo Srbije i obavezne su da tu odluku poštuju, jer je ona deo međunarodnog pravnog akta čiji je potpisnik Vašington.\nSuočena s pretnjama i samom agresijom NATO-a, najmoćnije vojne sile u istoriji čovečanstva, SR Jugoslavija nije pristala na kapitulaciju i okupaciju.\nSuprotstavila se svim (omalenim) vojnim snagama i ogromnom većinom svog slobodarskog naroda. Rat je bio završen nakon 78 dana ubilačkog bombardovanja vojnim sporazumom potpisanim u Kumanovu i Rezolucijom SB UN broj 1244.


🕔13:12, 22.Jun 2022\nŽivotinje su jedne od najvećih okidača strahova kod ljudi, a u nastavku saznajte kojih se to vrsta ljudi najviše plaše. Nije nimalo šokantno što su životinje, svih oblika i veličina, kroz istoriju ljudskog roda izazivale različite strahove, bilo zbog izgleda,\n🕔16:07, 20.Jun 2022\nTačno poreklo prvog filma teško je otkriti, jer su ljudi pre toga pravili nešto nalik filmu. Većina istoričara, pak, slaže se da je prvi film nastao kasnih 1800-ih godina. Tokom tog perioda, nekoliko pronalazača mogu da se nađu u trci\n🕔14:40, 19.Jun 2022\nPre nekoliko hiljada godina, ljudi su žvakali žvakaće gume u prirodnim oblicima. Danas, žvakaća guma nezaobilazna je u svakom trenutku, najčešće zarad osvežavanja daha. Pre mnogo vekova, ljudi su žvakali različite prirodne varijante žvakaće gume, poput voska, slatkastih trava i\n🕔14:34, 19.Jun 2022\n🕔13:22, 17.Jun 2022\n🕔11:24, 17.Jun 2022\n🕔13:02, 14.Jun 2022\n🕔12:01, 11.Jun 2022\n🕔11:12, 10.Jun 2022\n🕔15:33, 9.Jun 2022


Alternativne kazne: pre bi platili nego radili - oradio.rs\nKazne za prekršaje i krivična dela u Srbiji u vidu alternativnih sankcija na snazi su od 2008. godine, no tek je poslednjih godina primetan porast njihove primene, kada su i javne ličnosti dobijale slične osude.\nKazne u vidu rada u javnom interesu, kazne kućnog zatvora i pritvora štede ogroman novac koji se izdvaja za boravak osuđenika u zatvorima, a samo tokom 2012. godine je ušteđeno deset miliona dinara, što je jednako desetogodišnjoj robiji, piše u biltenu Poverenika za alternativne sankcije. Dan osuđenika u zatvoru državu košta 15 evra, a već 2014. je zbog ovih kazni ušteđeno 14 miliona dinara. No, i dalje postoji ogroman prostor za primenjivanje ovih kazni, što zavisi od odluka sudija, tvrdi poverenica za alternativne sankcije u Novom Sadu Branislava Čađenović.\n"Ove kazne su višetruko korisne za poslodavca i za društvo jer na taj način osuđenik razvija odgovorniji odnos i prema sebi i prema društvu. U zatvoru je samo kažnjen, a boravak tamo košta. Ovako se ne odvaja od porodice, a radi u organizacijama od kojih celo društvo ima koristi", rekla je Čađenović, koja dodaje da se Kancelarija Poverenika trudi da informiše sudije o mogućnostima alternativnih sankcija.\nSa druge strane, predsednik Prekršajnog suda Kamenko Kozarski tvrdi da bi građani i dalje radije plaćali kazne nego radili.\n"Mislim da ove kazne i dalje nisu zaživele jer nema zainteresovanih u dovoljnoj meri. Imaće efekta tek kada ljudi budu shvatili da je to institut prihvaćen širom sveta. Bolje je doprineti zajednici nego sedeti u zatvoru", izjavio je Kozarski.\nTrenutno je u Novom Sadu više od stotinu osuđenih na društveno – koristan rad, najčešće zbog saobraćajnih prekršaja, sitnih krađa ali i nasilničkog ponašanja. Počiniocima se na raspolaganje stavlja i mogućnost nagodbe pre pokretanja krivičnog postupka, što znači da se u dogovoru sa tužiocem može dobiti kazna rada u javnom interesu. Međutim, osuđeni mora da pristane da obavlja ovu kaznu.\nPrekršajni sud kao i ostali sudovi imaju na raspolaganju deo Zakona o prekršajima koji im omogućava da donesu presudu u kojoj neko ko je kriv za remećenje javnog reda i mira, ili komunalnih delatnosti odnosno posedovanje narkotika za sabraćajnu nezgodu sa lakšim povredama, takođe dobije rad u nekom javnom preduzeću. Prema Zakonu, oni ne smeju da rade manje od 20 sati i ne više od 360, odnosno ne manje od 30 i ne više od 360 za krivične prekršaje.\nNakon izrečene presude, osuđeni odlaze na razgovor kod Poverenika koji im u skladu sa njihovim karakteristikama, istoriji, dosijeu, stepenu obrazovanja i zdravstvenom stanju odredi mesto i broj radnih sati. Međutim, osuđeni mora da pristane da obavlja ovu kaznu.\n"Kada se završi prvi razgovor i kada prođu formalnosti sa osuđenima ili prekršajno kažnjenima, onda se odlazi kod poslodavca. Poverenik unapred ima definisana radna mesta za osuđena ili prekršajno kažnjena lica. To su mesta koja ne zahtevaju preterano radno angažovanje (neće dobiti da rade u rudniku ili na gradilištu) i nisu rizična", objasnila je poverenica.\nUkoliko se desi da se odustane od presuđene kazne, osuđenik se prema broju preostalih sati rada odvodi u zatvor.\nU "Gradskom Zelenilu" je trenutno desetak mladih od 18 do 26 godina koji su na odsluženju kazne. Prema rečima PR-a ovog preduzeća Ivana Nožinića oni uglavnom rade terenske poslove.\n"To su uglavnom fizički poslovi, sakupljanje smeća i rad u rasadniku gde nismo imali nikakvih problema. Pored toga, oni su angažovani i na čišćenju grafita".\nNožinić je takođe istakao i da se oni koji su osuđeni za sitne krađe ne dovode u kontakt sa ljudima, već su isključivo na terenu.\nPored raznih saobraćajnih prekršaja kao što je parkiranje na zelenoj površini, ispisivanje grafita ili sitne krađe, društveno koristan rad su u nekom momentu dobili i oni koji su emitovali piratski radijski signal u okolini Novog Sada.


Gete na samrti - Tomas Bernhard - Idealno.rs\nPočetna / Kancelarija i škola / Knjige i literatura / Knjige / Gete na samrti - Tomas Bernhard\nPonuda prodavnice Knjizara sigma za proizvod Gete na samrti - Tomas Bernhard. Ispravnost cene i podataka proveri na internet stranici prodavnice.\nod 554,00 DIN\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Gete na samrti - Tomas Bernhard i izberi najbolju. Knjige iz kategorije Knjige i literatura je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Gete na samrti - Tomas Bernhard i vidi da li ti odgovara ili pogledaj druge proizvode brenda --UNKNOWN--. Opis i tehnički podaci proizvoda Gete na samrti - Tomas Bernhard se mogu razlikovati od onih u internet prodavnici u kojoj obavljaš kupovinu. Gete na samrti - Tomas Bernhard je dostupan u prodavnici Knjizara sigma po ceni, koja je navedena pored svakog prodavca u meniju "Prodavnice".\nGarantne uslove za Gete na samrti - Tomas Bernhard proveri u prodavnici u kojoj nameravaš da obaviš kupovinu. Slika za Gete na samrti - Tomas Bernhard je simbolična, zato se pre kupovine u prodavnici uveri da je proizvod isti.\nDelo Tomasa Bernharda predstavlja najviše literarno dostignuće na nemačkom jeziku u drugoj polovini XX veka, i on se danas smatra jednim od najvećih autora moderne svetske književnosti. Knjiga pripovedaka "Gete na sssamrti" prvi put je objavljena 2010. godine u Nemačkoj, a ovo izdanje je prvi prevod u svetu. Porodične kuće predstavljale su oduvek tamnice, i samo šačica uspeva da se oslobodi, rekoh mu, a većina, što u skladu sa mojim procenama znači devedeset osam odsto, ostaje doživotno zatvorena u tamnici, u toj tamnici kopni, i naposletku, ruinirana u toj tamnici, zapravo, i umire. Ali ja sam pobegao, rekoh mu, pobegao sam iz tamnice u šesnaestoj, i otada sam u bekstvu Povez knjige : broširani Strana : 83 Format : 14,5x20,5 cm Pismo : latinica


Pojam: Pay Per Click · Klara Pelhe\nPay Per Click predstavlja način oglašavanja u okviru kojeg se izdavaču (vlasniku vebsajta ili oglasnoj mreži) plaća svaki put kada neko klikne na njegov oglas. Oglašivač samostalno određuje najvišu sumu novca koju je spreman da plati za pojedinačni klik, što mu daje određenu vrstu kontrole nad raspodelom budžeta. Detaljnije informacije o samom konceptu Pay-per-click metoda možete pročitati i u okviru teksta na portalu WordStream.\nPrednost ovog metoda plaćanja u odnosu na druge metode jeste taj što on jasno govori o tome koliko su oglasi i same reklamne kampanje efikasni. Velik broj klikova je jasan indikator da je oglas dobro postavljen i da privlači pažnju željene publike, dok sa druge strane mali broj klikova govori o tome da nešto treba da se promeni.\nOva vrsta oglašavanja se u praksi najčešće koristi prilikom reklamiranja putem Google Ads-a, kao i društvenih mreža. Na samom početku reklamiranja oglašivač određuje maksimalnu cenu koju želi da potroši na jedan klik, ali je bitno znati i to da ovo i dalje ne znači da će krajnja cena biti baš tolika. Algoritmi Google Ads-a i društvenih mreža raspoređuju novac prema različitim kriterijumima, ali u svakom trenutku vode računa da ukupan trošak oglašavanja ne pređe cifru koja je postavljena u okviru podešavanja budžeta.\nUkoliko želite da saznate više o ovoj temi, pročitajte moj tekst o oglašavanju na Google Ads-u u kojem možete pronaći više detalja i korisnih informacija.


Strašan meč i preokret Zvezde u Subotici\nnedelja, 21 februar 2021 19:20\nFudbaleri Crvene zvezde savladali su na gostovanju u Subotici domaći Spartak u okviru 25. kola Superlige Srbije rezultatom 2:1.\nIzabranici Dejana Stankovića su gubili na poluvremenu, ali sjajnom ofanzivom tokom čitave utakmice uspeli su da se vrate u meč i preokrenu ga u svoju korist.\nVodili su Subotičani golom Nikole Furtule sve do same završnice, ali su posustali u poslednjih 10 minuta igre, a onda je Zvezda preokrenula\nIvanić i Sanogo su golovima poneli tri boda za Beograd.\nAli ono što je najbitnije – napravili dobru uvertiru za put u Italiju i zadržali devet bodova razlike u odnosu na Partizan.\nCrvena zvezda savladala Radnički u Nišu\nPosle zimske pauze fudbaleri Crvene zvezde pobedom otpočeli prolećni deo sezone.\nFilipo Falko u Zvezdi\nViše iz ove kategorije « Novak Đoković: Ljubavna afera se nastavlja Pobeda Srbije za kraj kvalifikacija »